title: Eduskuntavaalit 1916

text: Eduskuntavaalit 1916 järjestettiin 1. ja 3. heinäkuuta. Vaalit voitti 103 kansanedustajaa saanut Suomen Sosialidemokraattinen Puolue (SDP). Kyseessä on ainoa kerta, jolloin yksi puolue on saanut enemmistön eduskuntapaikoista. SDP ei kuitenkaan saanut enemmistöä annetuista äänistä.


title: Eduskuntavaalit 1916

text: Valitut kansanedustajat kokoontuivat ensimmäisen kerran vasta yhdeksän kuukauden kuluttua vaaleista, huhtikuussa 1917. Ennenaikaisten, eduskuntavaalien 1917 myötä vaalikausi päättyi jo lokakuussa ja on hieman alle seitsemällä kuukaudella eduskunnan lyhyin.


title: Eduskuntavaalit 1916

text: Uusia kansanedustajia olivat mm. SDP:n Olli Hiltunen, Evert Huttunen ja Otto Toivonen, Maalaisliiton Juho Niukkanen, Suomalaisen puolueen Toivo Ikonen ja Elias Tukia, sekä Ruotsalaisten Alexander Frey ja Kristian Åkerblom. Eduskunnan jätti mm. Suomalaisen puolueen J. R. Danielson-Kalmari.


title: Eduskuntavaalit 1916

text: Eduskuntavaalien perusteella muodostettiin Tokoin senaatti.


title: Eduskuntavaalit 1916

text:
!rowspan=2 style="background:#e3e3e3" colspan=2|puolue
!rowspan=2 style="background:#e3e3e3" colspan=2|edustajat
!style="background:#e3e3e3" colspan=4|äänet
!style="background:#e3e3e3" colspan=2|
!style="background:#e3e3e3" colspan=2|


title: I Wanna Be Adored

text: I Wanna Be Adored rock-yhtye The Stone Rosesin kolmas singlejulkaisu albumilta "The Stone Roses". Kappale on yhtyeen esikoisalbumin avausraita ja kertoo halusta olla palvottu ja ihailtu.


title: Eduskuntavaalit 1917

text: Suomen kahdeksannet eduskuntavaalit järjestettiin 1.–2. lokakuuta 1917. Venäjän väliaikainen hallitus oli antanut määräyksen uusien vaalien toimeenpanosta sen jälkeen, kun vuonna 1916 valittu eduskunta oli säätänyt valtalain.


title: Eduskuntavaalit 1917

text: Uusia kansanedustajia olivat mm. Maalaisliiton Kusti Arhama, Vilkku Joukahainen, Bertta Leppälä ja Albin Manner, Suomalaisen puolueen Erkki Kaila, Nuorsuomalaisten Johannes Lundson, sekä RKP:n Ragnar Furuhjelm ja Emil Hästbacka. Näissä vaaleissa valittu eduskunta hyväksyi 6. joulukuuta 1917 P. E. Svinhufvudin senaatin antaman itsenäisyysjulistuksen.


title: Eduskuntavaalit 1917


title: Gentle Giant

text: Gentle Giant oli englantilainen progressiivisen rockin yhtye, joka toimi vuosina 1970–1980. Gentle Giant julkaisi 11 studioalbumia ja yhden konserttiäänitteen. Suurimpia menestyksiä olivat levyt "Octopus" (1972) ja "Free Hand" (1975).


title: Gentle Giant

text: Gentle Giantin klassiseen peruskokoonpanoon (v. 1972) kuuluivat veljekset Ray (s. 8.12.1949, Portsmouth), Derek (s. 11.2.1947, Glasgow) ja Phil Shulman (s. 27.8.1937, Glasgow) sekä Kerry Minnear (s. 2.1.1948), Gary Green (s. 20.11.1950) ja John Weathers (s. 7.2.1947).


title: Gentle Giant

text: Shulmanit olivat esiintyneet yhdessä jo usean vuoden ajan Simon Dupree and the Big Sound -yhtyeessä, jolla oli yksi merkittävä singlehitti "Kites" (1967), jonka Kirka levytti suomeksi nimellä "Leijat" (1969). Minnear puolestaan oli Lontoon Royal School of Musicissa kouluttautunut säveltäjä ja kosketinsoittaja. Saksofonisti ja laulaja Phil Shulman erosi yhtyeestä "Octopus"-albumin jälkeen, kun taas lyömäsoittaja John Weathers liittyi kokoonpanoon ennen kyseisen levytyksen tekoa. Häntä olivat edeltäneet rumpaleina Martin Smith (1970–1971, 17.12.1946–2.3.1997) ja Malcolm Mortimore (1972, s. 16.6.1953).


title: Gentle Giant

text: Gentle Giantin jäsenet olivat epätavallisia laulu- ja soitinvirtuooseja: yhtyeen albumeilla kuullaan yhteensä 46 eri instrumenttia. Gentle Giantin musiikin tärkeimpiä vaikuttajia olivat klassinen musiikki, jazz, kansanmusiikki, renessanssimusiikki ja rock. Erityisen merkille pantavaa on yhtyeen soveltama monikerroksinen vokaalipolyfonia, jota monet suurempaa suosiota nauttineet yhtyeet, kuten Yes ja Queen, pyrkivät jäljittelemään.


title: Gentle Giant

text: Esimerkiksi Ray Shulman soitti yhtyeen konserteissa sähköbasson lisäksi runsaasti viulua, kitaraa, nokkahuilua, trumpettia ja eri lyömäsoittimia. Samoin Kerry Minnearin soitinvalikoimiin kuului lukemattomien kosketinsoitinten lisäksi nokkahuilu, sello ja vibrafoni. Yhtyeen jäsenet kehittivät itse jopa uuden kielisoittimen, Shulberryn, joka oli lähinnä näppäiltävä kolmikielinen sähköinen ukulele.


title: Gentle Giant

text: Toisin kuin useimmat 1970-luvun suurista progeyhtyeistä Gentle Giant ei erityisemmin suosinut pitkiä, eeppisiä sävellyksiä, vaan se mahdutti kaikki kappaleensa selvästi alle kymmenen minuutin kestoon. Gentle Giant ei kuitenkaan julkaissut menestyneitä singlelevyjä, vaan sen luova työ keskittyi albumeiden ja lavaesiintymisten ympärille.


title: Gentle Giant

text: Gentle Giantin sanoitukset käsittelivät hyvin monenlaisia elämänilmiöitä, mutta ilman varsinaista poliittista sanomaa. Yhtyeen nimi viittaa renessanssikirjailija François Rabelais'n Gargantua-jättiläisen hahmoon. Myös Gargantuan ystävät Pantagruel ja Panurge esiintyvät joidenkin kappaleiden teksteissä. Inspiraatio joihinkin lauluihin tuli kirjailijoilta ja filosofeilta kuten Albert Camus’lta ("Cry for Everyone") ja R. D. Laingilta ("Knots"), mutta vastaavasti laulut saattoivat käsitellä myös arkisia asioita kuten yhtyeen roudarien epäsiisteyttä ("A Dog's Life").


title: Gentle Giant

text: Gentle Giant ei koko toimintansa aikana päässyt nauttimaan suuresta suosiosta kotimaassaan Isossa-Britanniassa, mutta oli hyvin suosittu muun muassa Saksassa ja Italiassa sekä myös Yhdysvalloissa, missä etenkin "The Power and the Glory" (1974) ja "Free Hand" (1975) olivat kohtalaisen suuria menestyksiä. Kotimaisen menestyksen puutetta kuvaa hyvin se, että Gentle Giant esiintyi tammikuussa 1978 ensimmäisen kerran liki kahteen vuoteen Britanniassa BBC:n taltioimassa konserttiohjelmassa, mutta toimi vielä yli kaksi vuotta tämän jälkeen esiintyen kuitenkin pelkästään ulkomailla. Gentle Giant ei esiintynyt koskaan Suomessa.


title: Gentle Giant

text: 1970-luvun loppua kohden Gentle Giantin edustama progressiivinen tyylisuunta jäi pahasti punk-rockin jalkoihin ja yhtye myös itse yksinkertaisti tyyliään yrittäessään tavoittaa laajempaa yleisöä. Tulos oli päinvastainen, sillä yhtyeen omaperäiseen musiikkiin mieltynyt yleisö ei enää kokenut uutta tyyliä omakseen. Kiinnostus Gentle Giantia kohtaan heräsi uudelleen 1990-luvulla ja vanhoja äänitteitä on julkaistu runsaasti uudelleenmasterointeina, minkä lisäksi niukkoja televisiotaltiointeja on julkaistu DVD-tallenteina. Yhtyeen jäsenet ovat pyynnöistä huolimatta kuitenkin yksiselitteisesti torjuneet ajatuksen comebackistä.


title: Eduskuntavaalit 1919

text: Suomen yhdeksännet eduskuntavaalit järjestettiin 1. ja 3. maaliskuuta. Vaalit olivat ensimmäiset itsenäisessä Suomessa järjestetyt. Suomen sisällissodan jälkeen sosiaalidemokraatit olivat jääneet pois eduskuntatyöstä ja eduskunta täten vajaalukuiseksi. Tästä syystä pidettiin tarpeellisena järjestää ennenaikaiset eduskuntavaalit, ja valtionhoitaja Carl Gustaf Emil Mannerheim antoikin määräyksen eduskunnan hajottamisesta ja uusien vaalien järjestämisestä. Muussa tapauksessa seuraavat vaalit olisivat olleet vasta vuoden 1920 heinäkuussa. Vaalit olivat myös osa Ranskan, Englannin ja Yhdysvaltojen asettamia ehtoja Suomen valtion tunnustamiselle.


title: Eduskuntavaalit 1919

text: Eduskunnan suurimpana puolueena pysyi Suomen sosialidemokraattinen puolue, joka tosin menetti 12 kansanedustajaa, muun muassa sisällissotaa seuranneesta työväenliikkeen hajaannuksesta johtuen. Eduskuntaan nousi kaksi uutta puoluetta: Kansallinen Edistyspuolue ja Kansallinen Kokoomuspuolue, jotka syntyivät molempien suomalaisten puolueiden hajotessa vuoden 1918 aikana valtiomuotokiistan seurauksena.


title: Eduskuntavaalit 1919

text: Monarkiaa kannattaneet kokoomus ja RKP käyttivät vaalikampanjassa tunnusta "Valkoinen Suomi". Puolueet tukeutuivat Carl Gustaf Emil Mannerheimiin toisin kuin Maalaisliitto tai Edistyspuolue, jotka suhtautuivat penseästi Mannerheimin korostamiseen. Monarkismia kannattavia kansanedustajia valittiin vain 47, koska kolme RKP:n edustajista oli tasavaltalaisia.


title: Eduskuntavaalit 1919

text: Keskusta pohti Mikael Soinisen johtaman hallituksen pystyttämistä. Valtionhoitaja Mannerheim pyrki kokoamaan hallituksen, jossa olisi myös oikeisto mukana. Neuvottelujen kautta syntyi Kaarlo Castrénin hallitus, jossa oli ministereinä myös niin sanottuja "Mannerheimin miehiä", muun muassa puolustusministeri Rudolf Walden. Se oli hallitusvastuussa vain neljä kuukautta, 17. huhtikuuta 1919 - 15. elokuuta 1919.


title: Eduskuntavaalit 1919

text: Eduskunta istui heinäkuuhun 1922 asti, jona aikana toimivat myös seuraavat hallitukset:


title: Eduskuntavaalit 1919

text: Uusia kansanedustajia näissä vaaleissa valituista olivat muun muassa SDP:n Artturi Aalto, Julius Ailio, Mikko Ampuja, Väinö Hakkila, Johan Helo, Väinö Hupli, Rieti Itkonen, Hilma Koivulahti-Lehto, Aino Lehtokoski, Olavi Puro, Oskari Reinikainen, Hannes Ryömä ja Väinö Voionmaa, Maalaisliiton Pekka Ville Heikkinen, Janne Koivuranta, Antti Kukkonen ja Vihtori Vesterinen, Kokoomuksen Mikko Erich, Rafael Erich ja Ilmi Hallsten, RKP:n Ernst von Born ja John Österholm, sekä Edistyspuolueen Ilmari Auer, Mikko Collan, Oskari Mantere, Risto Ryti, Bruno Sarlin, Aarne Sihvo ja J. H. Vennola. Eduskuntaan palasivat taukojen jälkeen muun muassa SDP:n Edvard Helle, Penna Paunu, Miina Sillanpää, Väinö Tanner, Ville Vainio ja Wäinö Wuolijoki, Maalaisliiton Antti Junes ja Juhani Leppälä, Kokoomuksen Hedvig Gebhard, sekä Edistyspuolueen Mikael Soininen ja Juho Torppa. Eduskunnasta putosivat muun muassa Kokoomuksen Pekka Ahmavaara, Eveliina Ala-Kulju, Lauri Ingman ja Pekka Pennanen. Vapaaehtoisesti jättäytyneitä olivat mm. Maalaisliiton Santeri Haapanen, Kokoomuksen Gustaf Arokallio, Oswald Kairamo ja Iida Yrjö-Koskinen, Edistyspuolueen Eero Erkko ja Johannes Lundson, sekä RKP:n Emil Schybergson ja Rabbe Wrede.


title: Eduskuntavaalit 1919

text:
!rowspan=2 style="background:#e3e3e3" colspan=2|puolue
!rowspan=2 style="background:#e3e3e3" colspan=2|edustajat
!style="background:#e3e3e3" colspan=4|äänet
!style="background:#e3e3e3" colspan=2|
!style="background:#e3e3e3" colspan=2|


title: Jeavestone

text: Jeavestone on Kalajoelta kotoisin oleva, vuonna 1999 perustettu taiderock -yhtye. Yhtyeen jäsenet käyttävät taiteilijanimiä. Kokoonpanoon kuuluvat Tommy Glorioso (basso), Jim Goldworth (kitara, laulu), Kingo (rummut, lyömäsoittimet) sekä Mickey Maniac (kitara, taustalaulu, melodica). Jeavestonen musiikki on yhtyeen jäsenten itse tekemää. Yhtyeen esikoisalbumi ilmestyi Suomessa, mutta toinen levy julkaistiin myös Saksassa, Itävallassa ja Sveitsissä. Yhtye on esiintynyt kotimaan lisäksi Saksassa, Ruotsissa, Tanskassa ja Isossa-Britanniassa.


title: Jeavestone

text: Jeavestone yhdistelee eklektisessä tyylissään vaikutteita 1970-luvun progressiivisen rockin mestareilta nykyrockiin postmodernilla tavalla. Yhtye on pyrkinyt jatkuvasti laajentamaan soitinvalikoimaansa ja sen toisella albumilla kuullaan perinteisten rock-instrumenttien lisäksi mm. jousikvartettia ja useita puupuhaltimia. Akustisten instrumenttien käytön lisäksi sähköistä soundia laajennetaan moniäänisellä laululla.


title: Jeavestone

text: Yhtye saavutti huomattavaa medianäkyvyyttä syksyllä 2010 annettuaan iltapäivälehtien ymmärtää basisti Tommy Glorioson voittaneen lotossa jättipotin. Voitto paljastui pian huiputukseksi.


title: Osmo Tapio Räihälä

text: Osmo Tapio Everton Räihälä (s. 15. tammikuuta 1964, Suomussalmi) on suomalainen säveltäjä, joka on säveltänyt pääasiassa soitinmusiikkia. Valtaosa Räihälän tuotannosta on kamarimusiikkia, minkä lisäksi hän on säveltänyt viisi konserttoa sekä teoksia sinfoniaorkesterille. Hänen tunnetuin teoksensa on "Barlinnie Nine", joka on musiikillinen muotokuva skottilaisesta jalkapalloilijasta Duncan Fergusonista. Räihälän musiikkia on esitetty kotimaan lisäksi muissa Pohjoismaissa sekä mm. Yhdysvalloissa, Isossa-Britanniassa, Ranskassa, Saksassa, Hollannissa, Venäjällä, Puolassa, Irlannissa ja Tšekin tasavallassa.


title: Osmo Tapio Räihälä

text: Rock-muusikkona aloittanut Räihälä on opiskellut sävellystä Harri Vuoren johdolla, mutta on todennut olevansa lähinnä itseoppinut. Räihälä perusti vuonna 1998 nykymusiikkiyhtye Uusinta Ensemblen, jonka kanssa hän on toiminut läheisessä yhteistyössä.


title: Osmo Tapio Räihälä

text: Räihälän ensimmäinen albumi, Värikallio ilmestyi vuonna 2006. Se sisältää pääasiassa hänen kamarimusiikkiaan. Vuonna 2014 ilmestynyt Peat, Smoke & Seaweed Storm keskittyy enemmän orkesterimusiikkiin. Räihälän musiikin kustantaja on saksalainen Sikorski Musikverlage.


title: Osmo Tapio Räihälä

text: Räihälän sävellystyyli perustuu vapaatonaalisuuteen. Hän on yhdistänyt joissakin teoksissaan nykymusiikin sävelkieleen vaikutteita mm. rock-musiikista ja jazzista. Hän on kertonut olevansa synesteetikko, jolle musiikki on yksi kuvataiteen lajeista. Sävellystyönsä ohessa Räihälä on esiintynyt Yle Teeman Kausikortti-ohjelmassa ja toimittanut Yle Radio 1:lle mm. progressiivisen musiikin erikoisohjelmaa Karmiininpunaisen kuninkaan hovi. Hänen puolisonsa on viulisti Maria Puusaari.


title: Osmo Tapio Räihälä

text: Räihälä toimi vuoden 2018 Pohjoismaisten musiikkipäivien taiteellisena johtajana.


title: Osmo Tapio Räihälä

text: Osmo Tapio Räihälä tunnetaan Evertonin kannattajana, mikä näkyy myös joidenkin hänen sävellystensä nimissä. Nuoruudessaan hän on toiminut myös punkyhtye Neuroosin laulajana.


title: Törö

text: Törö ("Gobio gobio") on pienikokoinen särkikalalaji, joka on sopeutunut elämään virtavesien pohjalla.


title: Törö

text: Pohjalla elävä törö on muodoltaan matala, vatsa on selkää leveämpi. Kala on ruskeasävyinen ja kyljillä on tummien täplien rivi. Suu on alaspäin suuntautunut, sen sivuilla viiksisäikeet. Silmät ovat lähellä päälakea. Peräevässä on yleensä 6 haarautuvaa eväruotoa, rintaevät ovat suurehkot. Kylkiviivalla 40–45 suomua. Törön pituus on 9–13 cm, paino 5–30 g.


title: Törö

text: Törön levinneisyysalue ulottuu Euroopasta yli Siperian Tyyneenmereen laskeviin vesiin saakka. Suomessa sitä esiintyy monissa Suomenlahteen sekä Saaristomereen laskevissa joissa ja ilmeisesti pohjoisimpana Kokemäenjoessa. Kalaa tavataan myös joissakin Etelä-Suomen järvissä.


title: Törö

text: Töröt syövät erityisesti surviaissääskien ja putkimatojen ryhmiä. Näiden lisäksi törölle kelpaavat myös pienet kotilot ja simpukat sekä vesikirput.


title: Törö

text: Kutukypsyyden törö saavuttaa kahden tai kolmen vuoden iässä. Kutupaikka on hiekka- tai sorapohja virtapaikassa. Veden täytyy olla yli 17-asteista. Pienehköt mätimunat tarrautuvat pohjaan ja juuriin sekä muihin kasvinosiin. Törö kutee kaksi tai kolme kertaa kesän aikana.


title: Törö

text: Törö on tunnettu mainiona syöttikalana, siihen tarkoitukseen sitä on jopa viljelty Belgiassa.


title: Usher

text: Usher Raymond IV (s. 14. lokakuuta 1978 Dallas, Teksas) tunnetaan paremmin ja lyhyemmin taiteilijanimellään Usher on yhdysvaltalainen R&B- ja pop-laulaja-lauluntekijä sekä näyttelijä. Hän nousi kuuluisuuteen 1990-luvulla moninkertaista platinaa myyneen albumin "My Way" ja albumin "8701" myötä. Hänen menestyksensä jatkui läpimurtolevyllä "Confessions", joka myi yli miljoona kappaletta Yhdysvalloissa. Usher on myynyt yhteensä noin 42 miljoonaa albumia ja voittanut viisi Grammy-palkintoa. Vuonna 2008 "Billboard"-lehti otti Usherin All time Hot 100 Artist -luetteloonsa. Hän on yksi harvoista mainituista sukupolvensa laulajista. Recording Industry Association of American mukaan Usher on myynyt Yhdysvalloissa 20,5 miljoonaa levyä.


title: Usher

text: Musiikin lisäksi Usher on harjoittanut muutakin liiketoimintaa. Hän on perustanut oman levy-yhtiönsä US Records ja omistaa osan Cleveland Cavaliers -koripallojoukkueesta. Hän on esiintynyt myös elokuvissa: näyttelijänä hän debytoi vuoden 1998 tuotannossa "Kauhun oppitunnit". Usher oli naimisissa Tameka Fosterin kanssa ja hänellä on kaksi poikaa.


title: Usher

text: Usher syntyi 14. lokakuuta 1978 Dallasissa, Texasissa Jonetta Pattonin (o.s. O'Neal) ja Usher Terry Raymond III:n pojaksi; molemmat hänen vanhempansa ovat afroamerikkalaisia. Usher vietti valtaosan nuoruudestaan Tennesseen Chattanoogassa: Jonetta Patton jätti miehensä, kun Usher oli yhden vuoden ikäinen. He muuttivat Chattanoogaan, jossa Usher asui äitinsä, silloisen isäpuolensa ja velipuolensa, vuonna 1984 syntyneen James Pattonin kanssa. Yhdeksänvuotiaana Usher liittyi Chattanoogan paikalliseen nuorten kirkkokuoroon äitinsä kehotuksesta, jolloin Jonetta huomasi hänen osaavan laulaa. Usher kuitenkin harkitsi laulu-uralle ryhtymistä vasta liityttyään myöhemmin lauluyhtyeeseen. Vuonna 1990 hän voitti paikallisen kykykilpailun käydessään yläastetta. Usher uskoi, että hänen olisi helpompi tuoda kykynsä esille suuremmassa kaupungissa, joten hänen perheensä muutti Atlantaan Georgian osavaltioon, jossa ilmasto aloitteleville laulajille oli suotuisampi. Atlantassa Usher kävi North Springs High Schoolia. Usherin isä kuoli tammikuussa 2008.


title: Usher

text:
Vuonna 2001 Usher alkoi tapailla TLC-yhtyeen entistä jäsentä Rozonda "Chilli" Thomasia. Usher muutti yhteen Thomasin ja hänen tyttärensä kanssa; Thomas oli aiemmin ollut naimisissa tuottaja Dallas Austinin kanssa. Heidän suhteensa kesti kolmen vuoden ajan ja he erosivat tammikuussa 2004, mitä seurasi Usherin neljännen albumin "Confessions" henkilökohtaisen luonteen aiheuttama mediakohu. Hänen faninsa väittivät, että pariskunta erosi Usherin uskottomuuden vuoksi, minkä he päättelivät albumin laulujen sanoituksista. Atlantan Q100-radiokanavan haastattelussa helmikuussa 2004 Thomas väitti Usherin pettäneen häntä: "Usher teki minun kannaltani pahimman jutun ... En tule koskaan palaamaan hänen kanssaan yhteen, ja sillä siisti." Usher puolustautui: "... se ei vain toiminut. Mutta pettäminen ei aiheuttanut suhteen törmäystä ja romuttumista. Se ei ollut eron syy." Eron jälkeen Usher tapaili lyhyen aikaa brittiläistä mallia ja näyttelijää Naomi Campbellia syyskuussa 2004.
Usher on myös tapaillut kuuluisa R&B laulajaa Alicia Keysiä, ja he levyttivät yhdessä biisin My Boo.


title: Usher

text: Helmikuussa 2007 Usher kertoi menneensä kihloihin tyttöystävänsä, stylisti Tameka Fosterin kanssa. Alun perin heinäkuuksi suunnitellut häät peruttiin sairauden vuoksi ja pari vihittiin 3. elokuuta 2007 yksityisessä seremoniassa. Heille syntyi poika, Usher Raymond V, saman vuoden marraskuussa. 10. joulukuuta 2008 Foster synnytti toisen lapsen, Naviyd Ely Raymondin. Pari erosi marraskuussa 2009.


title: Usher

text: Usher perusti New Look -nimisen voittoa tavoittelemattoman hyväntekeväisyysjärjestön, jonka tavoitteena on "antaa nuorille uusi näkemys new look elämään koulutuksen ja tosielämän kokemusten kautta". Sen tärkein projekti New Look -leiri pidettiin 11.–23. heinäkuuta 2005 Clark Atlanta Universityssä. Vuonna 2006 järjestö aloitti Our Block -projektin, jossa elvytettiin ja rakennettiin uudelleen New Orleansin kortteleita. Projekti keskittyi yhteen katuun kerrallaan ja sen rahoitus järjestyi osittain Armani Exchangen kautta, sillä Usher teki yrityksen kanssa yhteistyötä "Love 4 Life" -tunnuslevyjen suunnittelussa. Niitä myytiin yrityksen liikkeissä ja internetsivuilla.


title: Usher

text: Vuonna 1999 Usher osallistui "Challenge for the Children" -hyväntekeväisyystilaisuuteen, jota isännöi yhdysvaltalainen poikabändi 'N Sync. Tapahtuma pidettiin Georgia State Universityn kampusalueella ja se keräsi arviolta 50 000 dollaria erilaisille paikallisille hyväntekeväisyysjärjestöille. Vuonna 2005 Usher oli yksi hurrikaani Katrinan jälkeen järjestettyyn konserttiin osallistuneista laulajista.


title: Kari Heusala

text: Kari Heusala on fysioterapeutti ja Suomen seksologisen seuran jäsen. Hän on kirjoittanut niin miehen kuin naisenkin seksuaalisuudesta viisi eri teosta. Lisäksi Heusala on vastaillut lukijoiden lähettämiin kysymyksiin Helsingin Sanomien Elämä ja terveys-palstalla. Tällä hetkellä Heusala kirjoittaa artikkeleita MTV3:n miehille suunnatulla sivustolla, Oivassa. Sexpo ry valitsi Heusalan kirja "Penis – asento ja lepo" seksuaalivalistuksen alalla vuoden kirjaksi 1998.


title: Jenny Wilhelms

text: Jenny Wilhelms (s. 1974) on suomalainen muusikko. Hän on laulaja kansanmusiikkiyhtye Gjallarhornissa sekä soittaa myös viulua ja hardangerviulua.


title: Jenny Wilhelms

text: Wilhelms on opiskellut klassista ja kansanmusiikkia useissa pohjoismaissa, muun muassa Sibelius-Akatemian kansanmusiikkiosastolla Helsingissä.


title: Jenny Wilhelms

text: Wilhelms sovittaa ja säveltää kansanmusiikkia kuoroille ja erilaisille laulukokoonpanoille.


title: Kaukolan kirkko

text: Kaukolan kirkko on luterilainen kirkko Kirkkojärven Munkkisalmen rannalla entisessä Kaukolan kunnassa luovutetussa Karjalassa.


title: Kaukolan kirkko

text: Kaukolan edellisen kirkon tuhouduttua tulipalossa vuonna 1932, tilattiin uuden kirkon piirustukset rakennusmestari Paavo Björkiltä. Uusi kirkko rakennettiin punatiilestä vuosina 1932-1933 entisen kirkon paikalle.


title: Kaukolan kirkko

text: Kaukolan kirkko on tornillinen pitkäkirkko. Munkkisalmen rannan puoleisessa päässä sijaitsee kuoriosa ja sen päällä kellotorni. Kuoriosassa oli puolipyöreä apsis ja kuorin kummallakin puolella on muuta kirkkoa matalammat poikkivarret, joihin oli sijoitettu muun muassa sakaristo sekä muita tiloja. Kuoriosan päällä on korkea nelikulmainen kellotorni, jonka ylin osa oli muuta tornia kapeampi. Kirkon toisessa päässä sijaitsee kolmiovinen pääsisäänkäynti, jonka yläpuolella on suurehko pyöröikkuna. Kirkkosalin seiniä kiertävät pareittain sijoitetut kapeat ja korkeat ikkunat, jollaiset on myös kellotornissa. Apsista kiertävät ikkunat ovat kirkon muita ikkunoita pienemmät.


title: Kaukolan kirkko

text: Kirkkosali oli valkoiseksi kalkittu ja ainoa lehteri sijaitsi pääsisäänkäynnin yläpuolella. Se oli tarkoitettu urkuparveksi, mutta urkuja ei ehditty ennen talvisotaa asentaa, mutta ne oli kylläkin jo hankittu. Alttaritaulua kirkossa ei ollut, vaan sen tilalla alttarin takana oli saarnastuoli. Kellotornissa oli kaksi kelloa, jotka oli saatu pelastettua edellisen kirkon tulipalosta.


title: Kaukolan kirkko

text: Kaukolan kirkko ei kärsinyt tuhoja talvisodan ilmapommituksissa. Sodan jälkeen kirkko siirtyi Neuvostoliitolle. Kirkon kellot ja irtaimisto evakuoitiin supistuneen Suomen alueelle. Venäläiset purkivat sodan jälkeen tornin ylimmän osan, kuorin, alttarin, penkit ja lattian. Jatkosodan takaisinvaltauksen yhteydessä vuonna 1941 suomalaiset tuhosivat suorasuuntaustykillä kirkon tornissa olleen venäläisten tykistön tulenjohtoaseman. Kellotorni ei kuitenkaan kärsinyt suuria vahinkoja. Jatkosodan aikana kirkossa tehtiin korjaustöitä. Vuonna 1944 kirkko siirtyi taas Neuvostoliitolle.


title: Kaukolan kirkko

text: Sodan jälkeen venäläiset käyttivät kirkkoa karjasuojana ja varastona. Kirkko kärsi hoidon puutteesta ja niinpä 1980-luvulle tultaessa oli vesikatto osittain romahtanut ja kaikki puurakenteet olivat rikkoutuneet. Kirkon katto ja ikkunat uusittiin vuonna 1988, jolloin kirkosta alettiin kunnostaa nuorisotilaa. Vuonna 1992 entiset kaukolalaiset pitivät kirkossa jumalanpalveluksen. Sittemmin kirkko on kärsinyt ilkivallasta, ikkunoita on rikottu ja muun muassa ovet on varastettu. Nykyisin Kaukolassa toimii Inkerin luterilaisen kirkon alainen seurakunta. Seurakunnan 20 -vuotisjuhlaa vietettiin kirkossa syyskuussa 2016. Huhtikuussa 2018 kirkko siirtyi Inkerin kirkon omistukseen.


title: Kaukolan kirkko

text: Kirkon esineistö saatiin evakuoitua melko hyvin. Kaukolan kirkon suurempi kello sijaitsee nykyisin Parkanon Harjun hautausmaalla olevassa kappelissa ja pienempi Ylöjärvellä, Pengonpohjan kirkossa. Parkano ja Harju ovat molemmat kaukolalaisten sijoituskuntia. Kaukolan ehtoolliskalusto puolestaan lahjoitettiin Siilinjärven seurakunnalle vuonna 1950.


title: Kaukolan kirkko

text: Vaikka Kaukolan luterilainen seurakunta itsenäistyikin lopullisesti vasta 1896, on paikkakunnalla ollut luterilaisia kirkkoja jo 1600-luvulta lähtien. Kaukolan ensimmäinen kirkko rakennettiin puusta 1640-luvulla. Se oli 1600-luvun lopulla ränsistynyt ja sen korjaus valmistui 1692. Isonvihan aikana kirkko kärsi vaurioita ja uusi puukirkko valmistui vuonna 1751. Tämän kirkon kohtalosta ei ole tietoa, mutta joka tapauksessa jo 1770-luvulla ryhdyttiin rakentamaan uutta kirkkoa.


title: Kaukolan kirkko

text: Tämä Kaukolan kolmas kirkko valmistui 1779 ja sen rakennustöitä johti kirkkorakentaja Eskil Collenius. Kirkko oli malliltaan kapenevavartinen ristikirkko, jonka korkean katon päällä ristikeskuksessa oli kattoratsastaja. Kirkon ristivarsilla oli lehterit. Sakaristo oli sijoitettu itäisen ja pohjoisen ristivarren väliin. Kirkon vieressä oli erillinen kaksinivelinen ja alaosaltaan kahdeksankulmainen kellotorni. Kirkkoa korjattiin vuonna 1909 lääninarkkitehti Ivar Aminoffin suunnitelmien mukaan. Korjaus- ja muutostöiden myötä kirkon ulkoasu muuttui, mutta ei niin jyrkästi kuin esimerkiksi Sortavalan luterilaisessa kirkossa. Muun muassa kirkon ikkunoita suurennettiin, vuorilaudoitusta uusittiin, eteisten kattoja nostettiin ja kattoratsastaja korvattiin terävähuippuisella pikkutornilla. Tämä kirkko tuhoutui mielisairaan sytyttämässä tulipalossa juhannusaattona vuonna 1932.


title: Repovesi

text: Repovesi on yhdessä Luujärven ja Tihvetjärven kanssa keskikokoinen järvi Kouvolassa, entisen Valkealan kunnan alueella. Se kuuluu Mäntyharjun reittiin ja Repoveden kansallispuistoon ja on maisemallisesti kaunis ja jylhä.


title: Repovesi

text: Järven vedenlaatu on hyvä. Repoveden vedet laskevat Vuohijärveen. Järveen on istutettu 1990-luvun alkupuolella täplärapua. Kotimaisia rapuja on Repoveden pohjoisosaan laskevassa Nuollammen purossa. Alueelle on perustettu vuoden 2003 alusta Repoveden kansallispuisto, jonka kävijämäärät lisääntyvät vuosittain.


title: Repovesi

text: Repoveden alueella on ollut Kymi Kymmenen puunhankinta-aluetta ja sen itäpuolisesta alueesta on muodostettu Pahkajärven ampuma-alue Tervarummun pakkolunastuksin ja vapaaehtoisin hankinnoin.


title: At the Drive-In

text: At the Drive-In on yhdysvaltalainen post-hardcore-yhtye, joka perustettiin El Pasossa, Texasissa vuonna 1993.


title: At the Drive-In

text: Yhtye hajosi vuonna 2001, ja jäsenet jakautuivat kahteen yhtyeeseen, The Mars Voltaan ja Spartaan. Jakautuminen kahtia johtui Cedric Bixlern ja Omar Rodriguezin halusta tehdä progressiivisempaa musiikkia, kun taas muut halusivat soittaa suorempaa vaihtoehtorockia.


title: At the Drive-In

text: Yhtye teki kuitenkin jälleenpaluukiertueen vuosina 2011-2012. Lisäksi bändi julkaisi pitkästä aikaa myös uutta materiaalia, kun "In•ter a•li•a" päätti yhtyeen seitsemäntoista vuotta kestäneen levytystauon.


title: Pentti Siimes

text: Pentti Kalevi Siimes () oli suomalainen näyttelijä. Hän sai urastaan Pro Finlandia -mitalin 1982 ja Suomen Kulttuurirahaston tunnustuspalkinnon vuonna 1988


title: Pentti Siimes

text: Pentti Siimes valmistui Teatterikoulusta 1953. Hän teki merkittävän uran laaja-alaisena teatterinäyttelijänä. Hän työskenteli Suomen Kansallisteatterin näyttelijänä yhtäjaksoisesti yli neljä vuosikymmentä, vuosina 1953–1994.


title: Pentti Siimes

text: Siimes näytteli Helsingin kaupunginteatterissa erittäin suositussa näytelmässä "Kvartetti" vuosina 2002–2007. Tammikuussa 2008 Siimes ilmoitti jäävänsä eläkkeelle teatterityöstä.


title: Pentti Siimes

text: Siimes oli 1950-luvulla yksi eniten elokuvissa käytetyistä näyttelijöistä. Eräs Siimeksen tunnetuimmista elokuvarooleista on Määttä elokuvassa "Tuntematon sotilas" (1955). Hänet muistetaan myös 1960-luvun alussa tehdyistä "Komisario Palmu" -elokuvista. Hän esitti kolmessa ensimmäisessä Palmu-elokuvassa eri roolihahmoja.


title: Pentti Siimes

text: Monet Siimeksen elokuva- ja televisiorooleista olivat humoristisia. Siimes näytteli muuan muassa Spede Pasasen elokuvissa ja televisio-ohjelmissa kuten "Spede Show’ssa" 1970-luvulla. Vuonna 1970 Siimes oli mukana sarjassa "Ilkamat" ja 1979 suositussa "Parempi myöhään..." -ohjelmassa, jota hän juonsi yhdessä Ritva Valkaman kanssa. 1990-luvulla Siimes näytteli Ere Kokkosen "Vääpeli Körmy" -elokuvissa eversti Tossavaista.


title: Pentti Siimes

text: Siimes oli mukana monissa radiokuunnelmissa. Teatteriuransa päätettyään Siimes jatkoi vielä pienimuotoista työskentelyä televisiolle ja luki 2008–2009 joka toinen viikko TV1:n "Pisara"-ohjelmassa muutaman minuutin pituisia tekstejä. Vuonna 2008 valmistui myös televisioelokuva "Thomas", jossa Siimeksen lisäksi näytteli Lasse Pöysti.


title: Pentti Siimes

text: Työtoverit muistavat Siimeksen olleen tunnollinen, ahkera ja kannustava ihminen, joka otti toiset huomioon. Hänellä oli erinomainen muisti ja erittäin hyvä ajoituskyky ja huumorintaju.


title: Pentti Siimes

text: Pentti Siimeksen vanhemmat olivat kirjapainotyöntekijä Paul Siimes ja ompelija Hilja Siimes (o.s. Keinänen), jotka solmivat avioliiton vuonna 1922. Isä oli Puolan kansalainen, alkuperäiseltä nimeltään Pawel Starkowski, vaikka olikin äitinsä puolelta suomalainen ja syntynyt Suomessa. Hän suomensi nimensä virallisesti vuonna 1926, jolloin perheeseen syntyi ensimmäinen lapsi, Pentin sisar Sirkka.


title: Pentti Siimes

text: Siimes oli naimisissa näyttelijä Elina Pohjanpään kanssa vuodesta 1956 tämän kuolemaan 1996 saakka. Liitosta syntyi kolme tytärtä: Tarja, Hanna-Mari ja Paula, joista Tarja ja Paula ovat näyttelijöitä. Siimes kuoli pitkään sairastettuaan lokakuussa 2016. Hänet on haudattu Elina Pohjanpään viereen Hietaniemen hautausmaalle.


title: Pentti Siimes

text: Pentti Siimeksen elämästä ilmestyi Otavan kustantamana vuonna 2002 Lauri Meren kirjoittama 320-sivuinen kirja "Pentti Siimes: Näyttämöllä, kotonaan".


title: Pentti Siimes

text: Siimes teki roolin myös elokuvaan "Häpy Endkö? Eli kuinka Uuno Turhapuro sai niin kauniin ja rikkaan vaimon" (1977), mutta hänen näyttelemänsä osuus leikattiin pois.


title: Ole Torvalds

text: Ole Torvald Elis Torvalds (4. elokuuta 1916 Tammisaari – 8. helmikuuta 1995 Turku) oli suomenruotsalainen toimittaja ja runoilija. Hän oli Nils Torvaldsin isä ja Linus Torvaldsin isoisä.


title: Ole Torvalds

text: Torvaldsin nimi oli Ole Torvald Elis Saxberg, ja hänet tunnettiin myös nimellä Karanko isäpuolensa Toivo T. Karangon mukaan. Hän muutti nimensä Torvaldsiksi muutettuaan Helsinkiin opiskelemaan 1935. Vuonna 1944 Torvalds sai Svenska Dagbladetin kirjallisuuspalkinnon (jaettu palkinto Harry Martinsonin, Lars Ahlinin ja Elly Jannesin kanssa). Hän sai Åbo Akademin kunniatohtorin arvon 1978.


title: Ole Torvalds

text: Toimittajan uransa Torvalds aloitti Västra Nylandissa toimittajana ja oli sen päätoimittaja 1941–1945 Hän asui tuolloin Tammisaaressa, missä hän asui aina toiseen maailmansotaan saakka. Hän työskenteli Kokkolassa ilmestyvän Österbottningenin toimittajana 1947–1948. Myöhemmin hänestä tuli Åbo Underrättelserin toimittaja, ja hän työskenteli lehdessä 1948–1981.


title: Ole Torvalds

text: Ole Torvalds käänsi ruotsiksi Mika Waltarin pääteoksen "Sinuhe egyptiläinen".


title: Ole Torvalds

text: Torvalds oli naimisissa Märta von Wendtin kanssa, ja he saivat kolme lasta. He erosivat, ja hän avioitui 1948 Elin Margareta Gyllenbergin (Meta Torvalds) kanssa.


title: Helge Herala

text: Helge Frans Birger ”Heguli” Herala () oli suomalainen koomikko ja näyttelijä. 1950-luvulta alkaen hän näytteli teattereissa ja kymmenissä elokuvissa sekä esiintyi paljon myös televisiossa.


title: Helge Herala

text: Hämeenlinnassa vuonna 1922 syntynyt Helge Herala joutui näyttelijäksi vahingossa. Teatteriharrastuksen hän aloitti toisen maailmansodan jälkeen Turussa. Nuorenmiehen uravalinta oli järkytys vanhemmille, jotka toivoivat pojastaan insinööriä. Tuleva näyttelijä kasvoi kasarmeilla, sillä hänen isänsä työskenteli puolustusvoimissa asemestarina.


title: Helge Herala

text: Sotavuodet merivoimissa palvellut Herala aloitti teatteriuransa Turun Työväen Teatterissa vuonna 1946 ja jatkoi vuonna 1947 Turun kaupunginteatterissa. Siellä hän tapasi tulevan vaimonsa, näyttelijä Marja Korhosen. Liitossa syntyi kolme lasta: Jarkko (1952), Turo (1954) ja Heidi (1960). Heralalla ja Korhosella on yhteensä kuusi lastenlasta, joista tunnetuin on heidän toisen poikansa Turo Heralan tytär Niina Backman.


title: Helge Herala

text: Heralan ensimmäinen elokuvarooli oli nimiosa Roland af Hällströmin elokuvassa "Hallin Janne" vuonna 1950. Sitä seurasivat niin ikään af Hällströmin ohjaamat "Tukkijoella" (1951) ja "Noita palaa elämään" (1952). Hän näytteli koomiset pääosat muun muassa elokuvissa "Paksunahka" (1958) ja "Vatsa sisään, rinta ulos!" (1959). Elokuvarooleja hänelle kertyi kaikkiaan noin viitisenkymmentä.


title: Helge Herala

text: Helsingin Kansanteatteri-Työväenteatteriin Herala siirtyi yhdessä puolisonsa Marja Korhosen kanssa vuonna 1955 ja näytteli kaksi vuotta myös Intimiteatterissa, jossa hän esiintyi muun muassa Jaakko Hongan roolissa Maria Jotunin näytelmässä "Kultainen vasikka". Saman näytelmän elokuvasovitus vuonna 1961 toi Heralalle parhaan miespääosan Jussi-palkinnon seuraavana vuonna.


title: Helge Herala

text: Myös televisiossa Herala oli mukana alusta alkaen, ensin suorina lähetyksinä esitetyissä draamoissa ja opereteissa, sitten suosituissa viihdeohjelmissa. Elokuvissa Herala esiintyi 1960-luvulla muun muassa Matti Kassilan filmauksessa "Tähdet kertovat, komisario Palmu" (1962) majuri Vadenblickin roolissa ja Edvin Laineen ohjaamissa elokuvissa "Täällä Pohjantähden alla" (1968) ja "Akseli ja Elina" (1972) Vihtori Kiviojana.


title: Helge Herala

text: Kansallisteatteriin Herala ja Korhonen siirtyivät vuonna 1963. Vuonna 1973 Herala aloitti Kouvolan Teatterin johtajana. Heralan ja Korhosen esikoispoika Jarkko Herala menehtyi auto-onnettomuudessa vuonna 1974. Tuolloin Herala sanoi Helsingin Sanomien haastattelussa jonkin hajonneen sisällään. Hän vaihtoi uraa, jätti teatterin ja perusti veljensä kanssa Turkuun leipomon, joka oli toiminnassa vuoteen 1991 asti.


title: Helge Herala

text: Herala jatkoi silti vielä myös esiintymistä, ja 1980-luvulla hänet muistetaan roolistaan television viihdesarjassa "Valehtelijoiden klubi" (1981–1983) sekä esiintymisistään etenkin Spede Pasasen elokuvissa. Myös näyttämöllä Herala vieraili vielä Turun kaupunginteatterissa ja Q-teatterissa.


title: Helge Herala

text:
Herala joutui vanhuusiällä pyörätuoliin. Vuonna 2003 hän sairastui diabetekseen, jonka seurauksena hänen molemmat jalkansa jouduttiin amputoimaan. Vuodesta 2006 hän asui vaimonsa Marja Korhosen kanssa Helsingin Etelä-Haagan Riistavuoren palvelutalossa. Helge Herala kuoli 87-vuotiaana helmikuussa 2010. Hänet on haudattu Maunulan uurnalehtoon poikansa Jarkon ja vaimonsa Marja Korhosen viereen.
Lähde:


title: Helge Herala

text: Lähde:


title: Vuorineuvos Tuura

text: Vuorineuvos Tuura on hahmo Uuno Turhapuro -elokuvissa. Ensimmäisen kerran hahmo esiintyi "Elisabethin isä" -nimisenä vuonna 1975 elokuvassa "Professori Uuno D. G. Turhapuro", jolloin hahmoa esitti Pehr-Olof Sirén. Vuonna 1976 hahmo esiintyi Tuura-nimisenä elokuvassa "Lottovoittaja UKK Turhapuro", jossa hahmoa esitti Tapio Hämäläinen. Tapio Hämäläinen esitti kaikissa elokuvissa appiukko Tuuraa lukuun ottamatta elokuvia "Professori Uuno D. G. Turhapuro" ja "Johtaja Uuno Turhapuro – pisnismies", jossa Tuuraa näytteli Heikki Nousiainen.


title: Vuorineuvos Tuura

text: Tuura on Tuura-yhtymän pääjohtaja ja käyttää vuorineuvos-arvonimeä, jonka Uuno muuttaa puhuessaan "vuoristoneuvokseksi". Uudemmissa Uuno-elokuvissa kuitenkin arvonimi vakiintui kokonaan vuoristoneuvokseksi. Hän on toiminut muun muassa presidenttiehdokkaana, puolustusministerinä sekä pääministerinä. Usean elokuvan alussa Tuuran kuullaan hokaisevan: ”Bisnekset menee hyvin, ja kuntokin on vallan mainio! Tuntuu kuin tämä olisi elämäni onnellisin päivä!”. Yleensä näiden lauseiden jälkeen Uuno tulee ja pilaa Tuuran päivän täysin.


title: Vuorineuvos Tuura

text: Tuuran omaisuuden arvo vaihtelee eri Uuno-elokuvissa. "Uuno Turhapuro – kaksoisagentti" -elokuvassa se on 100 miljoonaa markkaa, sillä Uuno itkee että häneltä on ryöstetty 50 miljoonaa, kun Tuuran salattu toinen tytär tulee perimään puolet. "Uuno Turhapuron poika" -elokuvassa omaisuus on kahdeksan miljardia. Ylipäätään Tuurat asuvat isossa talossa jonka lisäksi heillä on kesähuvila, jossa he viettävät usein aikaa. Herra Tuuralla on lainata heti pyydettäessä isojakin summia, joskin vastentahtoisesti.


title: Vuorineuvos Tuura

text: Vuorineuvos Tuuran etunimi vaihtelee eri "Uuno Turhapuro" -elokuvissa.


title: Vuorineuvos Tuura

text: Tv-sarjat:


title: Schwyz (kantoni)

text: Schwyz on yksi Sveitsin 26 kantonista. Kantonin pääkaupunki on Schwyzin kaupunki. Asukkaita kantonissa on runsaat 150 000. Sveitsin valtio on saanut nimensä Schwyzin kantonin mukaan. Lisäksi Sveitsin lippu on johdettu kantonin vaakunasta.


title: Schwyz (kantoni)

text: Schwyz on Urin ja Unterwaldenin ohella yksi alkuperäisistä kantoneista, jotka perustivat Sveitsin valaliiton vuonna 1291.


title: Schwyz (kantoni)

text: Kantoni sijaitsee keskisessä Sveitsissä. Lounaassa se rajoittuu Vierwaldstätterseejärveen, luoteessa Zuginjärveen ja pohjoisessa Zürichinjärveen. Naapurikantoneita ovat pohjoisessa Zug, Zürich ja Sankt Gallen, idässä Glarus, etelässä Uri sekä lännessä Nidwalden ja Luzern.


title: Schwyz (kantoni)

text: Kantonin eteläinen osa on vuoristoa, Schwyzin Alppeja. Tuottamattoman maa-alan osuus on 20 %. Kantonin korkein kohta on Bös Fulen (2 802 m mpy.) Glarusin rajalla. Matalin kohta on Zürichinjärvi (406 m mpy.).


title: Schwyz (kantoni)

text:
Schwyz koostuu 30 kunnasta (31.12.2016), jotka muodostavat kuusi hallintoaluetta (). Kantonissa on viisi väkiluvultaan yli 10 000 asukkaan kuntaa eli kaupunkia (tilanne 31.12.2016):
Schwyz on virallisesti saksankielinen kantoni. Saksaa puhuu 90 prosenttia kantonin vakituista asukkaista (tilanne vuonna 2014). Noin 62 prosenttia väestöstä on katolisia.


title: Schwyz (kantoni)

text: Valtaosa (68 %) työpaikoista on palvelualalla. Teollisuudessa on 26 % sekä maa- ja metsätaloudessa 6 % työpaikoista.


title: Johann Georg Albrechtsberger

text: Johann Georg Albrechtsberger (3. helmikuuta 1736 Klosterneuburg – 7. maaliskuuta 1809 Wien) oli itävaltalainen säveltäjä ja musiikinopettaja. Hän opiskeli nuorena musiikkia ja filosofiaa. Vuodesta 1755 lähtien Albrechtsbergerillä oli useita virkoja urkurina. 1790-luvulla Albrecthsberger opetti Ludwig van Beethovenia. Albrecthsbergerin sävellyksiin kuuluu muun muassa pasuunakonsertto.


title: Sébastien Grosjean

text: Sébastien René Grosjean (s. 29. toukokuuta 1978 Marseille, Ranska) on ranskalainen entinen tennispelaaja.


title: Sébastien Grosjean

text: Nykyään Boca Ratonissa, Floridassa, asuva Grosjean aloitti ammattilaisuransa vuonna 1996. Vuonna 2001 hänestä tuli maansa ykköspelaaja, ja hän oli ensimmäinen ranskalainen maailmanlistan kymmenen parhaan joukossa sitten Cédric Piolinen, joka oli maailman huipulla vuonna 1993. Grosjean eteni Wimbledonin tennisturnauksen semifinaalivaiheeseen vuosina 2003 ja 2004. Grosjean oli parhaimmillaan ATP:n kaksinpelirankingin sijalla neljä, noin vuoden sen jälkeen kun hän nousi rankingin top 10:een.


title: Sébastien Grosjean

text: Grosjean ilmoitti uransa lopettamisesta toukokuussa 2010.


title: Olli Keskinen

text: Olli Juhani Keskinen (s. 18. joulukuuta 1966 Tampere) on suomalainen televisiovaikuttaja ja yksi Kummeli-televisiosarjan luojista.


title: Olli Keskinen

text: Hänen tunnetuin hahmonsa Kummelissa oli juontaja ja toimittaja Eero Kakko, jota hän esitti vuosina 1991–1994 ja 1999–2000. Keskinen erosi Kummeli-ryhmästä vuonna 1994, mutta esiintyi siinä jälleen 1999–2000 sekä saman tuotantoryhmän Mankeli-sarjassa vuosina 2000–2001. Hän on lisäksi toiminut käsikirjoittajana ja tuottajana muissa Yleisradion, MTV3:n, Nelosen ja Canal+:n televisio-ohjelmissa. Keskinen on ollut esimerkiksi tietokilpailujen, kuten Lätkäneron, Olympianeron ja Onnenruutujen juontajana ja tuottajana. Keskinen toimi Yleisradiossa studio-osuuksien juontajana Helsingin yleisurheilun EM-kilpailuissa vuonna 1994, kisastudion isäntänä jääkiekon MM-kisoissa 1995 ja 1996, sekä Atlantan kesäolympialaisissa vuonna 1996 kotimaan kisastudion isäntänä. Keskinen kirjoitti sanat Heikki Silvennoisen "Mature And Cool" -levyn kappaleisiin yhtä lukuun ottamatta.


title: Olli Keskinen

text: Keskinen toimi valmennuskonsulttina Trainers’ Housessa vuosina 2003–2013. Hän on valmentanut yli 10 000 esimiestä ja työntekijää lähes 800:ssa valmennustilaisuudessa, jonka lisäksi hän on myös toiminut juontajana muun muassa yritystapahtumissa ja puhujana seminaareissa. Keskinen on yksi Suomen suosituimmista puhujista yritystapahtumissa.


title: Olli Keskinen

text: Keskinen asuu nykyään Helsingissä ja toimii b-to-b-alan yrittäjänä. Hänen yrityksensä Bow Company tarjoaa ratkaisuja yritysten ja yhteisöjen digitaaliseen viestintään. Hän on lisäksi kertonut harrastavansa muun muassa jääkiekkoa ja tennistä.


title: Olli Keskinen

text: Olli Keskinen on näyttelijä Mikko Leppilammen eno.


title: Kummeli Stories

text: Kummeli Stories on vuonna 1995 ilmestynyt ensimmäinen "Kummeli-ryhmän" elokuva. "Kummeli Stories" oli vuoden 1995 toiseksi katsotuin kotimainen elokuva. Elokuva on myös esitetty neliosaisena sarjana ensimmäisen kerran syksyllä 1996 TV2:ssa. Sarjaa varten kuvattiin lisäsketsejä, joita ei itse elokuvassa ollut. Varsinainen elokuva esitettiin ensimmäistä kertaa kokonaisuudessaan televisiossa kesällä 2000 TV2:ssa. Finnkino julkaisi elokuvan DVD:nä 26. marraskuuta 2004 ja VL-Media uudestaan 3. heinäkuuta 2015. VL-Median julkaisema painos on nimetty elokuvan 20-vuotisjuhlajulkaisuksi.


title: Kummeli Stories

text: Elokuvassa esiintyy myös joitain Kummeli-televisiosarjasta tuttuja hahmoja.


title: Kummeli Stories

text:
Elokuva jaksottuu viiteen eri episodiin, joiden ympärille on rakennettu kehyskertomus Suomen ja Luxemburgin välisestä sodasta. Elokuvassa esiintyy useita jo Kummeli-televisiosarjoissa esiintyneitä hahmoja.
Kolme kaverusta Moisio, Lampinen ja heidän mekaanikkonsa Stefa, ovat osallistuneet jo 35 kertaa Pohjolan ralleihin jääden jokaisessa kilpailussa viimeiseksi. Matkan aikana kolmikko törmää Sorin poliiseihin, jotka tekevät sattumoisin ratsiaa ja pysäyttävät rallikolmikon. Kolmikko pääsee pälkähästä, kun he ilmoittavat poliiseille, että osallistuvat Pohjolan ralleihin.


title: Kummeli Stories

text: Tarinan päähenkilöinä ovat kaksi kaverusta (Heikki Silvennoinen ja Timo Kahilainen) jotka katsovat ”Munasillaan” -nimistä tv-tietovisailua, jossa väärin vastannut joutuu ottamaan peniksen peittäjänä olevan sukan pois. Mainoskatkolla kaverukset näkevät tv-marketissa "Catch a Fish" -nimisen vieheen ja päättävät ryhtyä kalamiehiksi. He ostavat myös kalliin maastoauton ja veneen. Oston aikana myyjät sanovat aina ”Tämä ei ole hyvä, vaan paras” ja ”tästä puuttuu vielä tonni”. Päästyään vesille kaksikko kohtaa vanhan kalamiehen (Heikki Hela), jolle kaverukset alkavat huutaa ”luuletko saavas kalaa?”


title: Kummeli Stories

text: Tarinassa Kangasalan Voitto pelaa 6. divarissa, tiputtuaan 5. divarista kautta aiemmin. Seura saa Alaskan farmiliigoista uuden vahvistuksen Mr. Beginningin. Joukkueessa pelaavat myös Raimo Helminen, sekä Raimo Summanen. Ottelu ei suju odotetulla tavalla, vaan Voitto on häviöllä ensimmäisen erän jälkeen 0–5. Erän aikana Esko (valmentaja) käy pukuhuoneessa juomassa pikaisesti viskiä. Toisen erän aikana Mr. Beginning tekee maalin ja Esko alkaa flirttailla Beginningin vaimolle.


title: Kummeli Stories

text: Tarinan päähenkilönä ovat Pertti ”Speedy” Keinonen ja Sakari ”Saku” Östermalm, jotka käyvät yläastetta. Kaverukset alkavat metelöidä tunnin aikana, mutta opettaja syyttää tästä Samia (Heikki Hela). Speedy ja Saku kohtaavat Harri ”Höylä” Soikkelin, puukäsityön opettajan ja telkeävät tämän heidän tekemäänsä arkkuun viikonlopun ajaksi ja jättävät soimaan "Tuomiopäivä"-kappaleen päättymättömältä kasetilta. Myöhemmin Speedy ja Saku ihastuvat ruotsinkielen opettajaan (Mari Turunen).


title: Kummeli Stories

text: Tarinan päähenkilönä on pariskunta (Heikki Vihinen ja Mari Turunen), joka menee viettämään hääpäiväänsä syrjäiseen hotelliin. Hotellin omistaa häijy mies, joka on tuttu Apteekki-sketsistä. Paikalle saapuvat lakaisijat Otto (Timo Kahilainen) ja Verneri (Heikki Silvennoinen) lakaisemaan hotellin puhtaaksi. Lakaisijat metelöivät siivouksen aikana ja aiheuttavat melkoisen sotkun. Avioparin käydessä katsomaan mitä tapahtuu, huone näyttää yllättäen paljon siistimmältä ja siltä kuin mitään ei olisi tapahtunut.


title: Kummeli Stories

text: Tämä tarina nähdään vain Kummeli Storiesin televisioversiossa. Satu ja Tuija lähtevät ostoskeskukseen shoppailemaan. Tarkoituksena heillä oli käydä vain kermaa ostamassa, mutta mukaan päätyikin kaikkea muuta.


title: Kummeli Stories

text: Tämä tarina on vain televisioversiossa. Urho Kekkonen pitää olympialaisten avauspuheen, joka ei suju kovin hyvin.


title: Kummeli Stories

text: Vain televisioversiossa. Liikunnan opettaja opettaa tunnin aikana pesäpalloa. Ensimmäinen yrittäjä ei onnistu lyömään palloa. Seuraavaksi vuoroon asettuu isokokoinen Niko, joka lyö opettajalta vahingossa pään irti.


title: Kummeli Stories

text: Elokuvan soundtrack-levy, "Kummeli Stories – Elokuvasävelmiä ynnä muuta", sisältää nimensä mukaisesti myös elokuvaan liittymätöntä materiaalia. Raitojen välissä olevat ”Mauno Ahosen sävellahjat” esittelee seuraavan kappaleen.


title: Kummeli Kultakuume

text: Kummeli Kultakuume on suomalainen vuonna 1997 valmistunut Kummeli-ryhmän komediaelokuva. Elokuva kuvattiin elokuussa 1997 ja sen ensi-ilta oli 5. joulukuuta 1997. "Kummeli Kultakuume" oli Suomessa vuoden 1997 katsotuin kotimainen elokuva. "Kummeli Kultakuume" julkaistiin DVD:nä Finnkinon puolesta 3. joulukuuta 2004. Elokuva julkaistiin uudestaan DVD:llä uuden levittäjän, Nordisk Filmin kautta 13. toukokuuta 2011.


title: Kummeli Kultakuume

text:
Mielisairaalaan suljettu Elmeri Hautamäki (Heikki Silvennoinen) tietää, että Lapissa sijaitseva kulta-aarre odottaa noutajaansa. Kulta on Elmerin isän, Kyrpä-Joosepin (Heikki Silvennoinen) sota-aikana kätkemä. Mielisairaalassa Elmerin hoitajana toimii homoseksuaalinen Janne-Petteri Broman (Heikki Hela), jonka hän saa houkuteltua mukaansa pakomatkalle, vaikka tämä lähtee mukaan epäillen. Matkalla parivaljakko törmää työpaikaltaan irtisanottuihin Kagelbergin veljeksiin, Dilleen ja Jönssiin (Timo Kahilainen ja Heikki Vihinen). Myös entinen SS-upseeri Peter North (Jukka Puotila) tavoittelee kulta-aarretta itselleen.
"Kummeli Kultakuume" oli Suomessa vuoden katsotuin suomalainen elokuva keräten yli 180 000 katsojaa. Kaikkien elokuvien joukossa Kummeli Kultakuume oli vuoden 1997 kahdeksanneksi katsotuin elokuva Suomessa. Elokuva voitti Yleisö-Jussin ja sai myös kaksi Jussi-ehdokkuutta: Heikki Hela parhaasta miessivuosasta ja Jaana Aro puvustuksesta.


title: Jari Halonen

text: Jari Juhani Halonen (s. 30. syyskuuta 1962) on suomalainen elokuva- ja teatteriohjaaja. Halonen on tunnettu kärkevänä kapinasieluna ja omaleimaisena ohjaajana. Elokuvansa hän on tavallisesti kirjoittanut itse ja ollut niissä merkittävissä sivuosissa. Halonen on ohjannut viisi pitkää elokuvaa, joista teatterielokuvia "Back to the USSR – takaisin Ryssiin" (1992), "Lipton Cockton in the Shadows of Sodoma" (1995), "Joulubileet" (1996), "Aleksis Kiven elämä" (2002) ja "Kalevala – Uusi aika" (2013).


title: Jari Halonen

text: Halonen osallistui vuonna 1987 paljon julkisuutta saaneeseen Jumalan teatterin tapaukseen, jossa hän ja kolme muuta teatterikorkeakoulun opiskelijaa heittivät ilotulitteita ja ulosteita oululaisen teatteriyleisön päälle protestoidakseen teatteritaiteen tasoa vastaan.


title: Jari Halonen

text: Hän on näytellyt myös joissain muiden elokuvaohjauksissa, tunnetuimpana sivurooli Aleksi Mäkelän elokuvassa "Vares" (2004) gangsteripomo Miesmannina.


title: Jari Halonen

text: Vuonna 2005 Halonen teki Yle Teema -televisiokanavalle keskusteluohjelman "Halosen harharetket". Kymmenosaisen sarjan aiheina olivat muun muassa Teuvo Tulio, Pentti Linkola ja mies. Alkuvuodesta 2009 Yle TV1 esitti Halosen 11-osaisen "Jerry Halloween" -viihdeohjelman, jossa Halonen toimi juontajana, Jerry Halloweeninä. Keskustelun lisäksi ohjelmassa oli musiikki- ja tanssiesityksiä. Vierailevien laulajien lisäksi myös Halonen itse esitti kappaleita.


title: Jari Halonen

text: Halosen vuodesta 2008 työstämä elokuva "Kalevala – Uusi aika" sai ensi-iltansa 15. marraskuuta 2013. Kalevala - Uusi aika julkaistiin myös televisiossa, kolmiosaisena sarjana 22.2. - 8.3.2015.


title: Jyllands-Posten

text: Morgenavisen Jyllands-Posten on Tanskan suurin sanomalehti. Sen levikki on arkisin 84 000 kappaletta vuonna 2014. Lehti on toimitukselliselta linjaltaan liberaali tai keskusta-oikeistolainen.


title: Jyllands-Posten

text: Lehti on perustettu 1871. Se tunnettiin 1920- ja 1930-luvuilla myönteisestä suhtautumisestaan fasismiin. Vuonna 1938 lehti julkaisi kuitenkin Kaj Munkin fasismin ja juutalaisvainojen vastaisen avoimen kirjeen Benito Mussolinille. Munk teloitettiin saksalaismiehityksen aikana 1944.


title: Jyllands-Posten

text: Vuonna 1959 sen kriittiset kirjoitukset Gerhard Eriksenin mukaan peruuttivat Nikita Hruštšovin vierailun Tanskaan.


title: Jyllands-Posten

text: Vuonna 1938 lehti julistautui irti konservatiiveista liberaaliksi ja 1971 täysin riippumattomaksi. Vuosia sitten Tanskan silloinen ulkoasiainministeri Uffe Elleman-Jensen ehdotti, että lehden päätoimittaja Casten Justen tulisi erota, mihin tämä vastasi kielteisesti Jyllands-Postenin verkkosivuilla.


title: Jyllands-Posten

text: Päätoimittajan lisäksi myös Jyllands-Postenin kulttuuritoimitus on ottanut aktiivisen roolin ajankohtaisessa keskustelussa. Vuonna 1957 kulttuuritoimittaja Jens Kroose ylisti pornografisena pidettyä kirjaa, mitä hän perusteli lehden liberaalilla linjalla.


title: Jyllands-Posten

text: Jyllands-Posten kannatti myös sosiaalidemokraattisen Rasmussenin vaihtamista konservatiivi Rasmusseniin pääministerinä, mikä onnistuikin 2001 parlamenttivaaleissa.


title: Jyllands-Posten

text: Jyllands-Posten tuli maailmankuuluksi julkaistuaan syyskuussa 2005 islamilaista maailmaa kohahduttaneet, kulttuuritoimittaja Flemming Rosen 40 pilapiirtäjältä tilaamat 12 profeetta Muhammadia esittäneet pilakuvat. Tanskan pääministeri kieltäytyi pyytämästä asiaa anteeksi, mistä koitui vaikeuksia Tanskan maatalousviennille islamilaisissa maissa.


title: Jyllands-Posten

text:
Lehti on ollut sen jälkeen jihadistien kohteena. Syyskuussa 2010 pidätettiin Tanskassa pommimies, jolla oli lehden toimituksen osoite. Joulukuussa 2010 Tanskan ja Ruotsin poliisit pidättivät neljä henkeä epäiltynät aikeesta iskeä lehden toimitukseen.
Ruotsalaiset Munir Awad, Omar Abdalla, Mounir Dhahri ja Sahbi Zalouti tuomittiin terrorismista ja laittomasta aseiden hallussapidosta. Heillä oli hallussaan "konekivääri" [sic], äänenvaimennin ja 9 mm ammuksia.


title: Kummelin Jackpot

text: Kummelin Jackpot on kolmas Kummeli-ryhmän elokuva. Sen teatteriensi-ilta oli 17. helmikuuta 2006. "Kummelin Jackpot" julkaistiin DVD:nä 13. lokakuuta 2006.


title: Kummelin Jackpot

text: Elokuvan TV-ensi-ilta oli 28. joulukuuta 2008 YLE TV2:lla.


title: Kummelin Jackpot

text: Pertti "Pera" Järvelä on muusikko yhtyeensä jäsenien ja samalla kämppiksiensä Anssi "Spude" Suutarisen ja Pasi "Japa" Jaatisen kanssa. Peran tyttären Anniinan taitoluisteluryhmä on lähdössä Kanadaan. Rahaa matkaan tarvitaan jopa 6 000 euroa. Sen ansaitseminen ei onnistu pikku-huijauksilla ja Peran on etsittävä töitä.


title: Kummelin Jackpot

text: Pera saa työpaikan ja on Jehovan todistaja Seppo Sillantauksen firmassa varastomiehenä. Sitten Peralle tarjoutuu mahdollisuus suureen voittoon.


title: Kummelin Jackpot

text: Elokuvassa esiintyy paljon avustajia mm. Danny. Elokuvassa esiintyy myös leijona, kissoja ja hiiriä."Kummelin Jackpot" julkaistiin DVD:nä 13. lokakuuta 2006. Julkaisija on Buena Vista Home Entertainment.


title: Ladislav Kohn

text: Ladislav Kohn (s. 4. maaliskuuta 1975 Uherské Hradiště, Tšekkoslovakia) on tšekkiläinen jääkiekkohyökkääjä, joka pelaa NLA:n HC Ambrì-Piottassa.


title: Ladislav Kohn

text: Jo kaudella 1993–1994 hän pelasi Kanadan junioriliigaa WHL:ää Brandonin ja Swift Currentin joukkueissa. Junioriliigakausia kertyi Kohnille kaksi, kunnes siirtyi Calgary Flamesin NHL-joukkueen organisaatioon. Hän ei saanut joukkueestaan vakiopaikkaa, joten hän siirtyi Toronto Maple Leafsiin ja pelasi siellä yhden kauden. Sen jälkeen Kohn pelasi vielä Anaheimissa, ja Atlantassa, kunnes saapui Suomeen, ja Espoo Bluesiin. Yhden Blues-vuoden jälkeen, Kohn palasi NHL:ään, mutta palasi Bluesin paitaan kaudelle 2003–2004. Keväällä 2004 Kohn vastasi maalinteosta lähes yksin Jan Čalounin lähdön jälkeen. Kohn teki keväällä 2005 kahden vuoden jatkosopimuksen Bluesin kanssa.


title: Ladislav Kohn

text: Maaliskuussa 2007 Kohn teki espoolaista jääkiekkohistoriaa tehdessään Bluesille sadannen runkosarjamaalinsa virallisissa otteluissa. Näin Kohn ohitti Joonas Jääskeläisen, jonka aikaisempi ennätys oli 99 maalia runkosarjassa. Kausi 2006–2007 jäi ainakin toistaiseksi Kohnin viimeiseksi Bluesissa, sillä hän teki kesäkuussa vuoden sopimuksen venäläisen TsSKA Moskovan kanssa. Kauden jälkeen hän siirtyi toiseen venäläisseuraan, Neftehimik Nižnekamskiin. Pelattuaan kauden Neftehimikissä Kohn siirtyi pelaamaan kotimaahansa ensimmäisen kerran 16 vuoteen. Hän teki vuonna 2009 sopimuksen Tšekin Extraligassa pelaavan HC Ocelaři Třinecin kanssa.


title: Ladislav Kohn

text: Ensimmäisellä kaudellaan Třinecissä Kohn teki 54 pistettä 51 ottelussa ja oli koko liigan kolmanneksi paras pistemies. Seuraavalla kaudella Kohnin pisteet tippuivat runkosarjassa, mutta pudotuspeleissä hän teki 18 ottelussa 15 pistettä ja oli auttamassa joukkuettaan Tšekin-mestaruuteen. Kohn vapautettiin sopimuksestaan tammikuussa 2012 kesken kolmannen Třinec-kauden. Hän siirtyi saman tien NLA:n HC Ambrì-Piottaan.


title: Ladislav Kohn

text: Alle 18-vuotiaiden EM-pronssi 1993. Pelannut yhdet 20-vuotiaiden MM-kisat 1995.


title: Onutė Narbutaitė

text: Onutė Narbutaitė (s. 1956) on liettualainen säveltäjä. Hän valmistui konservatoriosta vuonna 1979 ja 1980-luvun alusta lähtien hän on työskennellyt Vilnassa vapaana säveltäjänä. Narbutaitėn sävellyksiin kuuluu muun muassa vuonna 1996 valmistunut "Sinfonia col triangolo" triangeleille ja jousille, joka omistettiin Keski-Pohjanmaan kamariorkesterille.


title: Aku-Palat

text: Aku-Palat on sarjakuva-albumisarja, joka sisältää aiemmin "Aku Ankka" -lehdessä julkaistuja tarinoita. Vuosina 1983–98 sarjan nimi oli "Aku Ankan karuselli", mutta vuonna 1999 nimi muuttui Aku-Paloiksi. Ilmestyminen loppui vuonna 2004, koska aineisto alkoi käydä vähiin. Kyseiset albumit (sekä vuonna 1999 ilmestyneet "Joulu-Aku" ja "Koulu-Aku") sisälsivät alun perin sarjakuvien lisäksi tehtäviä, mutta jo kymmenennen albumin kohdalla lähes pelkkää sarjakuvaa. "Aku-Palojen" lisäksi on ilmestynyt melkein samannäköisiä ja -kokoisia albumeita: "Jatkopalat", "Pikkupalat", "Kesäpalat", "Vauhtipalat" (lisäksi hieman poikkeavat "Joulu-Aku", "Koulu-Aku" ja "Punkkapomppu"). Alla olevassa taulukossa albumit on esitelty lyhyesti.


title: San Antonio Stars

text:
San Antonio Stars on yhdysvaltalainen koripalloseura, joka pelaa Women's National Basketball Association -liigassa. Seura pelaa kotiottelunsa AT&T Centerissä San Antoniossa Texasissa, joka on myös NBA-seura San Antonio Spursin, jonka sisarseura Stars on, kotiareena. Stars kuuluu WNBA:n läntiseen konferenssiin. Joukkue tunnettiin vuosina 2003–2013 nimellä San Antonio Silver Stars ja vuosina 1997–2002 nimellä Utah Starzz.
Stars aloitti WNBA:ssa vuonna 1997 yhtenä liigan perustajaseuroista. Seura tunnettiin tuolloin vielä nimellä Utah Starzz ja se pelasi kotiottelunsa Delta Center -areenalla (nykyisin EnergySolutions Arena) Salt Lake Cityssä Utahissa.


title: San Antonio Stars

text:
Utah Starzz ei onnistunut pääsemään WNBA:n pudotuspeleihin neljällä ensimmäisellä kaudellaan, vuosina 1997–2000. Vuonna 1997 Starzz jäi konferenssinsa ja koko liigan hännille voitettuaan vain seitsemän ottelua 28:sta, vuonna 1998 se jäi niin ikään läntisen konferenssin viimeiseksi voittoprosentilla 26,7 (kahdeksan voittoa, 22 tappiota), vuonna 1999 se jäi pudotuspelien ulkopuolelle voittoprosentilla 46,9 (saman voittoprosentin saavutti yhteensä kuusi seuraa, läntisen konferenssin sijoille 3–6 sijoittuneet joukkueet ja itäisen konferenssin sijoille 2–4 sijoittuneet, joista kaksi pääsi pudotuspeleihin) ja vuonna 2000 Starzz jäi niukasti 16-joukkueiseksi laajentuneen WNBA:n pudotuspelien ulkopuolelle, kun se jäi runkosarjassa läntisen konferenssin viidenneksi liigan kuudenneksi parhaalla voittoprosentilla 56,3.
Starzz pääsi ensimmäisen kerran pudotuspeleihin kaudella 2001, jolla sen runkosarjan voittoprosentti oli 59,4 (19 voittoa ja 13 tappiota). Pudotuspelien ensimmäisellä kierroksella vastaan asettui Sacramento Monarchs, joka voitti sarjan suoraan kahdessa ottelussa. Seuraavalla kaudella Starzz sijoittui runkosarjassa konferenssinsa kolmanneksi voittoprosentilla 62,5, joka oli myös koko liigan kolmanneksi paras. Se sai pudotuspelien ensimmäisellä kierroksella vastaansa Houston Cometsin, joka kaatui voitoin 2–1. Konferenssifinaaleissa Starzz kohtasi hallitsevan WNBA-mestarin Los Angeles Sparksin, joka oli vahvempi voitoin 2–0. Sparks eteni lopulta toiseen peräkkäiseen mestaruuteensa.


title: San Antonio Stars

text: Nousujohteinen menestys ei auttanut pitämään seuraa alkuperäisessä kotikaupungissaan Salt Lake Cityssä. NBA omisti kaikki WNBA-seurat vuoteen 2002 asti, jolloin useimpien seurojen omistus siirtyi samoissa kaupungeissa toimineiden NBA-seurojen omistajille. Utah Jazzin omistaja Larry H. Miller kuitenkin luopui Starzzista, joten seura myytiin vuoden 2002 lopulla NBA-seura San Antonio Spursin omistavalle Spurs Sports & Entertainmentille (pääomistaja Peter Holt), joka siirsi seuran San Antonioon. Seuran nimi vaihtui San Antonio Silver Starsiksi.


title: San Antonio Stars

text: San Antonio Silver Stars kuului muuton jälkeen monena kautena WNBA:n heikoimpiin joukkueisiin. Vuonna 2003 se jäi konferenssinsa toiseksi viimeiseksi, kuudenneksi, voittoprosentilla 35,3 (12 voittoa ja 22 tappiota), vuosina 2004 ja 2005 konferenssinsa viimeiseksi voittoprosenteilla 26,5 (yhdeksän voittoa ja 25 tappiota) ja 20,6 (seitsemän voittoa ja 27 tappiota) ja vuonna 2006 konferenssinsa toiseksi viimeiseksi voittoprosentilla 38,2 (13 voittoa ja 21 tappiota).


title: San Antonio Stars

text: Vuonna 2007 Silver Stars pääsi pudotuspeleihin viiden vuoden tauon jälkeen. Se sijoittui runkosarjassa konferenssinsa toiseksi liigan neljänneksi parhaalla voittoprosentilla 58,8 (20 voittoa ja 14 tappiota). Pudotuspelien ensimmäisellä kierroksella se kohtasi toisen kerran seurahistorian aikana Sacramento Monarchsin ja vei ottelusarjan voitoin 2–1. Konferenssifinaaleissa se hävisi tulevalle mestarille Phoenix Mercurylle suoraan kahdessa ottelussa. Silver Stars pääsi pudotuspeleihin myös neljällä seuraavalla kaudella. Näistä kausista parhaiten se menestyi kaudella 2008, jolla se sijoittui ensin runkosarjassa konferenssinsa ja koko liigan kärkeen voittoprosentilla 70,6 (24 voittoa ja kymmenen tappiota), ja eteni sitten ensimmäistä kertaa historiassaan WNBA:n loppuotteluihin. Se kohtasi pudotuspelien ensimmäisellä kierroksella Sacramento Monarchsin, jonka se voitti otteluvoitoin 2–1, ja konferenssifinaaleissa Los Angeles Sparksin, jonka se voitti niin ikään otteluvoitoin 2–1, mutta hävisi loppuotteluissa Detroit Shockille suoraan kolmessa ottelussa.


title: San Antonio Stars

text: Vuodesta 2014 joukkue lyhensi nimensä San Antonio Starsiksi.


title: San Antonio Stars

text: Silver Starsin tehokkaimpia pelaajia hyökkäyspäässä ovat 2000-vuosikymmenen puolivälin jälkeen olleet laitahyökkääjänä pelaava Sophia Young ja takamiehen pelipaikalla pelaava Becky Hammon. Young, jonka Silver Stars varasi WNBA:n vuoden 2006 varaustilaisuuden ensimmäisen kierroksen neljäntenä pelaajana, on ollut pistekeskiarvon perusteella joukkueen tehokkain kausina 2006 ja 2010. Hammon, joka siirtyi joukkueeseen vuonna 2007 New York Libertystä, puolestaan kausina 2007, 2008, 2009 ja 2011.


title: San Antonio Stars

text: Utah Starzzin aikana joukkueen parhaita pistenaisia olivat pistekeskiarvolla mitattuna laitahyökkääjä Wendy Palmer kausina 1997 ja 1998, laitahyökkääjä Natalie Williams kausina 1999–2001 ja laitahyökkääjä Adrienne Goodson kaudella 2002. San Antonioon muuton jälkeen takamies Marie Ferdinand-Harris oli joukkueen paras pistenainen kausina 2003 ja 2005 ja laitahyökkääjä LaToya Thomas kaudella 2004.


title: San Antonio Stars

text: Pudotuspeleissä 2008, joissa Silver Stars eteni WNBA:n loppuotteluihin, sen aloitusviisikossa pelasivat vakituisesti Becky Hammon, Vickie Johnson, Erin Perperoglou, Ann Wauters ja Sophia Young. Heidän lisäkseen joukkueen kaikissa tuon vuoden pudotuspeliotteluissa pelasi Ruth Riley.


title: Bronius Kutavicius

text: Bronius Kutavicius (s. 13. syyskuuta 1932) on liettualainen säveltäjä. Hän opiskeli vuosina 1959–1964 sävellystä Antanas Raciunasin johdolla. Kutavicius on säveltänyt muun muassa kamari- ja orkesterimusiikkia. Hän on myös opettanut musiikkia. Hänen entisiin oppilaisiinsa kuuluu muun muassa Onutė Narbutaitė.


title: Daniel Aranzubia

text: Daniel "Dani" Aranzubia Aguado (s. 18. syyskuuta 1979 Logroño, Logroñon maakunta, Espanja) on espanjalainen entinen jalkapallomaalivahti.


title: Daniel Aranzubia

text: Aranzubian kasvattajaseura on bilbaolainen Athletic, jota hän on myös edustanut suurimman osan ammattilaisurastaan. Kaudella 1996–1997 hän pelasi ensimmäiset ottelunsa seuran B-joukkueessa Espanjan kolmanneksi korkeimmalla sarjatasolla Segunda Divisiónissa. Kauden 1997–1998 hän pelasi kokonaisuudessaan C-joukkue Basconiassa neljänneksi korkeimmalla sarjatasolla Tercera Divisiónissa ennen paluutaan B-joukkueeseen.


title: Daniel Aranzubia

text: Athleticin edustusjoukkueeseen Aranzubia nousi kaudella 2000–2001, ja ensiesiintymisensä korkeimmalla sarjatasolla Primera Divisiónissa hän teki 10. kesäkuuta 2001 ottelussa Real Sociedadia vastaan. Kahdeksan kauden aikana Aranzubia pelasi Athleticin edustusjoukkueessa 162 Espanjan pääsarjan ottelua, 23 Espanjan cupin Copa del Reyn ottelua ja 4 UEFA Cupin ottelua. Useana kautena hän jakoi torjuntatehtävät samoihin aikoihin seuran junioreista nousseen Iñaki Lafuenten kanssa. Kesällä 2008 Aranzubia siirtyi vapaana pelaajana acoruñalaisen Deportivon riveihin, ja teki seuran kanssa kolmevuotisen sopimuksen.


title: Daniel Aranzubia

text: 20. helmikuuta 2011 Aranzubiasta tuli ensimmäinen maalivahti Primera Divisiónin historiassa, joka on onnistunut tekemään maalin pelitilanteessa. Hän tasoitti Almeríaa vastaan pelatun vierasottelun lisäajalla, puskien pallon maaliin kulmapotkusta.


title: Daniel Aranzubia

text: Aranzubia oli voittamassa nuorten maailmanmestaruutta vuonna 1999 ja olympiahopeaa vuonna 2000. Hän pelasi molemmissa turnauksissa joukkueensa ykkösmaalivahtina. Toistaiseksi ainoan esiintymisensä Espanjan A-maajoukkueessa Aranzubia teki harjoitusottelussa Andorraa vastaan 5. kesäkuuta 2004. Hän kuului joukkueen kokoonpanoon vuoden 2004 EM-kilpailuissa, jossa hän toimi Iker Casillasin ja Santiago Cañizaresin varamiehenä.


title: Homo habilis

text: Homo habilis eli käteväihminen on sukupuuttoon kuollut ihmiseksi sanottu apinaihminen, joka käytti työkaluja. Ne olivat lähinnä kiviä, joista on isketty muutamia sirpaleita pois. Lajin aivotilavuus oli vähän vajaa puolet nykyihmisen aivotilavuudesta, ja oli pienimmällään samaa luokkaa kuin eteläapinoiden aivotilavuus. On kiistelty kovasti siitä, oliko käteväihminen ihminen vai apina. Ajoitusten mukaan käteväihmisiä eli noin 2–1,6 miljoonaa vuotta sitten Afrikassa. Vierinkivityökaluja olivat valmistaneet jo jotkut eteläapinat.


title: Homo habilis

text: "Homo habilis" eli noin 2–1,6 miljoonaa vuotta sitten pleistoseenin alussa. "H. habiliksen" aivojen tilavuus oli jopa 590–650 cm, mutta saattoi olla niinkin pieni kuin 450–500 cm. Silloin "H. habiliksen" aivojen tilavuus oli jopa 30–50 % suurempi kuin eteläapinoiden. Toisaalta "H. habiliksen" aivojen tilavuus oli pienempi kuin joskus ihmisen alarajana pidetty 750–800 cm. "H. habilis" oli lyhyt ja sillä oli huomattavan pitkät kädet verrattuna nykyihmisen ruumiinrakenteeseen.


title: Homo habilis

text: Huolimatta apinamaisista piirteistä on jäänteiden viereltä usein löydetty alkeellisia kivityökaluja. Ne ovat kiviä, joista on isketty pois kivensiruja. Ensimmäiset löydetyt työkalut olivat pieniä, litteitä levyjä tai sirpaleita. Luultavasti myös puuta ja luuta muokattiin esineiksi, mutta näitä esineitä ei ole säilynyt, koska ne hajoavat nopeasti luonnossa. Käsityökaluja käytettiin ehkä eläinten nahkojen leikkuuseen ja ruhojen paloitteluun. Käteväihmiset saattoivat saada lihaa eläinten haaskoista..


title: Homo habilis

text: Tätä 2,0 miljoonan vuoden takaista alkukulttuuria sanotaan Olduvain kulttuuriksi. Alkeellisten kivityökalujen käyttö edisti lajin siirtymistä uusille alueille, joille siirtyminen ei aiemmin ollut kädellisille mahdollista. Työkalut oli tehty tiettyyn tarkoitukseen toisin kuin simpanssien joskus käyttämät kepit ja kivet. Käteväihmiset oleskelivat ihmisten tavoin pitkiä aikoja samoilla paikoilla. Tätä yksinkertaista vierinkivien muokkausta sanotaan Olduvain kulttuuriksi. Olduvain kulttuurin työkaluja olivat valmistaneet jo jotkut eteläapinat.


title: Homo habilis

text: Tutkijat kiistelevät siitä, kuuluuko "H. habilis" ihmisten "Homo"-sukuun vai "Australopithecuksiin". Sen välitön edeltäjä saattoi olla massiivisempi ja apinamaisempi "Homo rudolfensis".


title: Homo habilis

text:
Esimerkiksi Richard Leakey on ehdottanut että "H. habiliksesta" käytettäisiin nimeä "Australopithecus habilis".
"H. habilis" on vähiten nykyihmistä muistuttava "Homo"-sukuun sijoitettu laji (lukuun ottamatta "Homo rudolfensista").


title: Homo habilis

text: Kiista tieteellisestä luokittelusta jatkuu edelleen, koska jotkut tutkijat eivät haluaisi sijoittaa lajia kädellisten "Homo"-sukuun. Väittely johtuu useista puuttuvista piirteistä, joita esiintyy muilla "Homo"-suvun edustajilla. "Homo habilis" sijoitetaan joissain luokitteluissa "Australopithecuksiin", jolloin siitä käytetään nimeä "Australopithecus habilis".


title: Joseba Etxeberria

text: Joseba Etxeberria Lizardi (s. 5. syyskuuta 1977 Elgoibar, Guipúzcoan maakunta, Espanja) on espanjalainen baskisukuinen jalkapalloilija. Laitahyökkääjänä pelannut Etxeberria edusti bilbaolaista Athleticia suurimman osan urastaan, jonka kapteeninakin hän toimi. Vuodesta 2018 hän on toiminut Segunda Divisiónissa pelaavan Tenerifen päävalmentajana.


title: Joseba Etxeberria

text: Etxeberrian ensimmäinen seura oli CD Elgoibar, johon hän liittyi 9-vuotiaana. Elgoibarista hän siirtyi pian sansebastiánilaisen Real Sociedadin riveihin käytyään näytillä myös Athleticissa. Ensimmäisen aikuisten ottelunsa Realissa Etxeberria pelasi seuran B-joukkueessa keväällä 1994, ja 29. tammikuuta 1995 hän debytoi edustusjoukkueessa Espanjan pääsarjan Primera Divisiónin ottelussa Españolia vastaan. Jo seuraavana kesänä Athletic osti tuolloin 17-vuotiaan Etxeberrian 550 miljoonalla pesetalla.


title: Joseba Etxeberria

text: Athleticissa Etxeberria pelasi yhtäjaksoisesti kaudesta 1995–1996 lähtien. Yksi seurajoukkueuran kohokohdista oli sijoittuminen Espanjan pääsarjan toiseksi kaudella 1997–1998, minkä myötä joukkue pääsi seuraavan kauden Mestarien liigaan. Etxeberria on toiseksi eniten Espanjan pääsarjan otteluita Athleticin paidassa pelannut pelaaja José Ángel Iribarin jälkeen. Hän päätti uransa 15 Athletic-vuoden jälkeen kauteen 2009–2010, jonka hän pelasi poikkeuksellisesti palkatta kiitoksena seuralle ja sen kannattajille.


title: Joseba Etxeberria

text: Etxeberria voitti alle 20-vuotiaiden MM-turnauksen maalikuninkuuden vuonna 1995, ja nousi pian myös Espanjan A-maajoukkueeseen. Hän kuului joukkueen kokoonpanoon vuoden 1998 MM-kilpailuissa sekä vuosien 2000 ja 2004 EM-kilpailuissa. Hän on pelannut 53 maaottelua ja tehnyt niissä 12 maalia. Epävirallisessa Baskimaan maajoukkueessa Etxeberria on pelannut kymmenen ottelua ja tehnyt kaksi maalia.


title: Manne Maalismaa

text: Manne Maalismaa on tamperelainen tv-kasvo. Hän oli ensimmäisiä Yle TV2:n vakituisista mieskuuluttajista. Tammikuusta 2008 hän on työskennellyt kanavajuontajana Sub-kanavalla. Maalismaa on opiskellut puheoppia Tampereen yliopistossa.


title: Manne Maalismaa

text: Maalismaalla on puolisonsa kanssa kampaamoyritys Tampereella ja on ollut Seta ry:n hallituksessa vuosina 2006–2010. Hän asuu Tampereella rekisteröidyssä parisuhteessa.


title: Dagen (norjalainen lehti)

text:
Dagen, aiemmin Magazinet, on norjalainen evankelinen sanomalehti, jota julkaisi Elämän Sana ("Livets Ord")-niminen seurakunta 1980- ja 1990-luvuilla. Lehti ilmestyi aluksi kuukausittain viikkolehtityyppisin artikkelein kiiltävin etusivuin sisältäen keskellä kullanvärisen uutisliitteen.
Myöhemmin lehti alkoi ilmestyä viikkolehtenä muistuttaen ulkoasultaan iltapäivälehteä.


title: Dagen (norjalainen lehti)

text: Lehden toimituksellinen linja keskittyi kristillisyyteen Ruotsissa ja maailmassa, Israeliin ja juutalaisiin sekä ruotsalaiseen ja eurooppalaiseen politiikkaan eettisistä kysymyksistä. Lehden päätoimittajana oli Ruben Agnarsson. Magazinet-lehden journalistista perintöä on jäljellä päivälehdessä Världren idag ("Maailma tänään"), mikä kuitenkin käsittelee tätä laajemmin ruotsalaista kristillisyyttä. Norjassa on Magazinetin sisarjulkaisu, joka jatkaa samalla nimellä viikkolehtenä.


title: Dagen (norjalainen lehti)

text: Magazinet tuli ulkomailla kuuluisaksi tukemalla Jyllands-Postenia profeetta Muhammadiin liittyvien piirrosten julkaisuasiassa (Muhammad-pilapiirrosjupakka) ja sai Norjan samalla Tanskan tapaan kiistan osapuoleksi.


title: Dagen (norjalainen lehti)

text: 10. tammikuuta 2006 julkaisee Magazinet Jyllands-Postenin Flemming Rosen tilaamat 12 profeetta Muhammadia ja islamia loukkaaviksi todetut 30. syyskuuta 2005 julkaisemat pilakuvat.


title: Dagen (norjalainen lehti)

text: 9. helmikuuta 2006 kello 09:57 sai lehden päätoimittaja Vedbjörn Selbekk uhkaussähköpostin lehden verkkosivuille Lähi-idässä suositulta anonyymipalvelimelta, missä luki:"Olet kuollut mies!".


title: Dagen (norjalainen lehti)

text: 10. helmikuuta 2006 päätoimittaja Vedbjörn Selbekk pyysi anteeksi sitä, että lehti julkaisi profeetta Muhammadia pilkanneet kuvat. Norjan imaamineuvosto oli tyytyväinen anteeksipyyntöön ja tuomitsi kaikenlaisen väkivallan.


title: Ismael Urzaiz

text: Ismael Urzaiz Aranda (s. 7. lokakuuta 1971 Tudela, Navarra, Espanja) on espanjalainen jalkapalloilija, joka edustaa alankomaalaista AFC Ajaxia.


title: Ismael Urzaiz

text: Hyökkääjänä pelaava Urzaiz on espanjalaisen suurseuran, Real Madridin kasvatteja. Hän ei kuitenkaan ehtinyt pelaamaan edustusjoukkueessa ennen siirtoaan Albaceteen, jossa hän teki Primera División -ensiesityksensä vuonna 1991. Sieltä hän palasi takaisin Realiin, josta hän siirtyi pian Celta Vigoon. Urzaiz pelasi vuosien 1991–1996 aikana yhteensä seitsemässä seurassa, sillä jokaisen kauden jälkeen seuraa noina vuosina vaihtanut pelaaja edusti myös Rayo Vallecanoa, Salamancaa ja Espanyolia ennen siirtymistään Athletic Club Bilbaoon vuonna 1996. Samana vuonna hän myös pelasi ensi kerran maajoukkueessa. Kaudeksi 2007 hän siirtyi nykyiseen seuraansa Amsterdamin Ajaxiin.


title: Mae Navarro

text: Mae Lehto (os. Navarro; s. 22. toukokuuta 1980 Mambajao, Camiguin, Filippiinit) on alun perin Filippiineiltä kotoisin oleva naisnäyttelijä. Suomeen Mae Navarro muutti perheineen vuonna 1990.


title: Mae Navarro

text: Tunnetuksi hän tuli roolistaan televisiosarjassa Salatut elämät, jossa hän näytteli Chiqi Liitä. Roolissaan Chiqi näytteli vaihto-oppilasta Salinien kolmelapsisessa perheessä.


title: Yuna Ito

text: Yuna Ito (s. 20. syyskuuta 1983 Havaiji, Yhdysvallat) on japanilais-yhdysvaltalainen laulaja.


title: Yuna Ito

text: Ito kiinnostui laulamisesta jo nuorena, ja hänen suosikkejaan olivat Mariah Carey ja Janet Jackson. Hän voitti 50 koulun välisen laulukilpailun Havaijilla ja nousi ihmisten tietoisuuteen.


title: Yuna Ito

text: High schoolin jälkeen Ito matkusti Japaniin, isänsä kotimaahan. Siellä tapahtui hänen läpimurtonsa, kun hän sai yhden päärooleista Ai Yazawan suosittuun mangaan perustuvassa elokuvassa "Nana" (2005). Ito näytteli Reiraa, ja yhdessä elokuvan tärkeimmistä kohtauksista hän esitti ensimmäisen kappaleensa ”Endless Story”, joka on versio Dawn Ann Thomasin kappaleesta ”If I’m not in love with you”.


title: Yuna Ito

text: ”Endless Story” julkaistiin singlenä elokuvan ohessa. Se nousi nopeasti Oriconin listan toiseksi ja se valittiin myös vuoden 2005 rakkauslauluksi. Single oli vuoden 20 ostetuimman joukossa. Iton seuraava single "Faith / Pureyes" ilmestyi 1. maaliskuuta 2006.


title: Aitor Karanka

text: Aitor Karanka de la Hoz (s. 18. syyskuuta 1973 Vitoria, Álavan maakunta, Espanja) on espanjalainen jalkapallovalmentaja ja entinen puolustaja.


title: Aitor Karanka

text: Baskisukuinen Karanka aloitti ammattilaisuransa bilbaolaisessa Athleticissa vuonna 1992 ja debytoi Primera Divisiónissa 7. marraskuuta 1993 ottelussa Celtaa vastaan. Vuonna 1997 hän siirtyi Real Madridiin, jonka kanssa hän saavutti Espanjan liigamestaruuden, kaksi Espanjan supercupin voittoa, kolme Mestarien liigan voittoa ja Intercontinental Cupin voiton. Karanka palasi takaisin Athleticiin vuonna 2002 ja päätti pelaajauransa MLS-liigan Colorado Rapidsissä kaudella 2006.


title: Aitor Karanka

text: Karanka pelasi Espanjan maajoukkueessa vain yhden kerran, 26. huhtikuuta 1995 EM-karsintaottelussa Armeniaa vastaan. Vuonna 1996 hän kuului Espanjan joukkueeseen Atlantan olympialaisten jalkapalloturnauksessa.


title: Aitor Karanka

text: Pelaajauransa jälkeen Karanka on siirtynyt valmennustehtäviin. Hän toimi Espanjan alle 15- ja 16-vuotiaiden maajoukkueiden valmentajana vuosina 2008–2010. Kesäkuussa 2010 hänet palkattiin yhdeksi José Mourinhon apulaisvalmentajista Real Madridissa. Karanka valmensi Realissa kolme vuotta Mourinhon alaisuudessa ja lähti seurasta kesällä 2013 Carlo Ancelottin tultua päävalmentajaksi.


title: Aitor Karanka

text: Marraskuussa 2013 Karankasta tuli Englannin Mestaruussarjassa pelanneen Middlesbrough'n päävalmentaja. Karankan johdolla Boro kipusi Mestaruussarjan keskikastiin kaudella 2013/14 ja säilytti turvallisesti sarjapaikkansa. Kaudella 2014/15 Karanka luotsasi seuran neljänneksi ja Valioliigan nousukarsintoihin. Paluu pääsarjatasolle kariutui lopulta 2–0 tappioon Norwich Citylle karsintafinaalissa. Elokuussa 2015 Karanka teki nelivuotisen jatkosopimuksen Boron kanssa. Maaliskuussa 2016 Middlesbrough siirsi Karankan syrjään valmentajan tehtävistä, muttei irtisanonut hänen sopimustaan. Karanka kertoi, ettei halua jättää seuraa ja palasi seuran penkin päähän pian ilmoituksen jälkeen. Karankan johdolla Boro pelasi loistavan kevätkauden ja varmisti kymmenen ottelun tappiottoman putken turvin nousun Englannin Valioliigaan seitsemän vuoden tauon jälkeen.


title: Aitor Karanka

text: Kaudella 2016/17 Middlesbrough pelasi hyvän syyskauden ja taisteli Valioliigassa keskikastin sijoituksista. Vuoden vaihduttua Boro ajautui pelilliseen kriisiin ja valui putoamiskamppailuun voitettuaan vain yhden 27 pelaamastaan ottelusta joulukuun lopun jälkeen. Seurajohto antoi Karankalle potkut 16. maaliskuuta 2017, kun Boro oli Valioliigassa pudonnut sijalle 19. Karankan viimeiseksi otteluksi jäi FA Cupin puolivälierätappio Manchester Citylle.


title: Aitor Karanka

text: Tammikuun alussa 2018 Karanka allekirjoitti 2,5-vuotisen sopimuksen Englannin Mestaruussarjan Nottingham Forestin kanssa. Karankan johdolla Forest voitti kevätkaudella viisi ottelua ja pelasi kuudesti tasan. Pisteitä kertyi riittävästi sarjapaikan säilyttämiseen. Kausi 2018/19 lähti liikkeelle vahvasti ja joukkue hävisi ennen joulukuuta vain kaksi ottelua Mestaruussarjassa. Joulukuun heikkojen tulosten myötä Forest alkoi valua kohti keskikastia. Karanka sai potkut melkolailla vuosi seuraan tulonsa jälkeen tammikuussa 2019, kun Forest majaili Mestaruussarjassa seitsemäntenä. Karankan lähdön taustalla kerrottiin olleen erimielisyyksien seurajohdon kanssa.


title: Vertigo – punainen kyynel

text: Vertigo – Punainen kyynel ("Vertigo") on Alfred Hitchcockin ohjaama jännityselokuva vuodelta 1958. Sitä pidetään yleisesti Hitchcockin parhaana elokuvana, jonka maine on vain kasvanut sen uusintaensi-illan jälkeen 1983. Sitä pidetään myös yhtenä kaikkien aikojen parhaista elokuvista: "Sight & Sound" -lehden kaikkien aikojen kymmenen parhaan elokuvan listalle se kipusi ensimmäisen kerran 1982, ja vuoden 2002 listalla "Vertigo" oli jo toisella sijalla heti "Citizen Kanen" jälkeen. Vuoden 2012 äänestyksessä Vertigo oli ensimmäisellä sijalla.


title: Vertigo – punainen kyynel

text:
Samuel A. Taylorin ja Alec Coppelin käsikirjoitus perustuu Boileau-Narcejacin romaaniin "D’entre les morts". Sävellyksestä vastasi Bernard Herrmann. Saul Bassin suunnittelemat alkutekstit mainitaan usein, sillä jo niistä käy ilmi elokuvan teema "vertigo" eli huimaus.
James Stewartin esittämä päähenkilö John Ferguson on sairauseläkkeellä oleva poliisi, joka kärsii korkeanpaikan kammosta ja siitä johtuvasta huimauksesta. Kim Novakilla on kaksoisrooli Madeleinena ja Judyna. Varsinkin Novak sai kiitosta roolisuorituksestaan – vuonna 1958 harva kuvitteli hänen pystyvän näyttelemään näinkin hyvin.


title: Vertigo – punainen kyynel

text: Heti alussa Scottie Ferguson (James Stewart) joutuu eläkkeelle työtapaturman vuoksi. Scottien vanha tuttu Gavin Elster (Tom Helmore) palkkaa tämän tietoisena tämän vammasta varjostamaan menneisyyden haamujen vainoamaa naista, jota väittää Madeleine-vaimokseen. Scottie rakastuu toimeksiannon kohteeseen, mitä entinen tyttöystävä Midge (Barbara Bel Geddes) seuraa voimattomana sivusta.


title: Vertigo – punainen kyynel

text: Erinäisten vaiheiden kautta Madeleine (Kim Novak) saa Scottien houkutelluksi vanhalle lähetysasemalle. Lähetysasemalla Madeleine kiipeää torniin, mutta Ferguson ei pysty huimaukseltaan nousemaan perässä. Hän kuulee kirkaisun ja näkee Madeleinen putoavan maahan. Itse asiassa putoaja onkin Elsterin kuristetun vaimon ruumis.


title: Vertigo – punainen kyynel

text: Scottie-parka joutuu vuodeksi pahaan depressioon ja harhailee kaupungilla toivoen näkevänsä Madeleinen jokaisessa vastaantulijassa. Lopulta hänen silmänsä kiinnittyy kadulla naiseen, Judyyn, jota hän eteerisen oloisena seuraa hotellihuoneeseen. Ferguson yrittää epätoivoisesti muuttaa Judyn (Kim Novak) menettämänsä naisen kaltaiseksi tietämättä, että kyse on samasta henkilöstä. Judy päättää olla pakenematta, koska on itsekin rakastunut Scottieen. Hän tekee kuitenkin virheen pukemalla illallisille edesmenneen Madeleinen korun, josta Scottie tajuaa tulleensa höynäytetyksi.


title: Vertigo – punainen kyynel

text: Scottie pakottaa Judyn takaisin lähetysaseman torniin, jossa Judy, tunnustettuaan osallistuneensa Elsterin suunnitelmaan, yleisessä mielenkuohussa putoaakin oikeasti alas ja saa surmansa. Elokuva päättyy kuvaan, jossa John Ferguson seisoo dramaattisen musiikin soidessa tornin ikkuna-aukossa tajutessaan menettäneensä jälleen kaiken.


title: Vertigo – punainen kyynel

text: Hitchcock tekee cameoroolinsa 11 minuuttia elokuvan alusta kävelemällä Gavin Elsterin telakan editse pukeutuneena tummaan pukuun.


title: Vertigo – punainen kyynel

text: Boileau-Narcejac eli ranskalaiset jännityskirjailijat Pierre Boileau ja Thomas Narcejac kirjoittivat romaaninsa "D’entre les morts" (1958) varta vasten Hitchcockille. Kirjailijapari oli kuullut, että Hitchcock oli ollut kiinnostunut heidän romaanistaan "Celle qui n’était plus", jonka oikeudet Henri-Georges Clouzot kuitenkin ehti ostaa ja teki siitä elokuvan "Pirulliset". Boileau ja Narcejac päättivät siis kirjoittaa romaanin, jonka Hitchcock varmasti huomaisi. Hitchcock itse sai kuulla tästä vasta kun François Truffaut haastatteli häntä vuonna 1967.


title: Vertigo – punainen kyynel

text: Hitchcock aloitti käsikirjoituksen muokkaamisen Alec Coppelin kanssa, mutta työ ei edennyt toivotulla tavalla. Hitchcock palkkasi Samuel A. Taylorin pelastamaan käsikirjoituksen. Taylor ei ollut lukenut romaania eikä Coppelin käsikirjoitusta. Sen sijaan hän kuunteli Hitchcockia, joka selosti hänelle elokuvan tapahtumat. Taylor oli yllättynyt Hitchcockin ajatuksesta paljastaa sankarittaren henkilöys puolivälissä elokuvaa, ennen kuin päähenkilö itse saa sen selville. Taylorin – ja myöhemmin monien kriitikoidenkin – mielestä se tapahtui liian aikaisin elokuvassa. Hitchcock pysyi kuitenkin kannassaan: yhden šokkiefektin sijaan jännitys syntyisi siitä, että yleisö tietää enemmän kuin päähenkilö ja pystyisi siten paremmin ennakoimaan ja ymmärtämään kumpaakin päähenkilöä.


title: Vertigo – punainen kyynel

text: Hitchcock oli palkannut 1957 pääosiin James Stewartin ja Vera Milesin. Juuri ennen kuvausten alkua Vera Miles tuli raskaaksi. Koska kuvauksia ei voinut siirtää, Hitchcock joutui tyytymään Kim Novakin. Alkuvaikeuksien jälkeen Novak kuitenkin ylsi sellaiseen roolisuoritukseen, että hänen tilalleen ei voisi kuvitella Vera Milesia tai ketään muutakaan näyttelijää.


title: Vertigo – punainen kyynel

text: Elokuvan tapahtumat sijoittuvat San Franciscon kaupunkiin ja sen ympäristöön. Golden Gate -silta on taustana kohtauksessa, jossa Ferguson pelastaa Kim Novakin esittämän Madeleinen hukkumasta tämän hypättyä mereen. Madeleinea riivaava Carlotta Valdes oli haudattu Mission Doloresin kirkon hautausmaalle. Tämän fiktiivisen henkilön hautakivi oli pitkään nähtävillä siellä turisteja varten, mutta poistettiin hyvän maun vastaisena. Hänen muotokuvansa riippui San Franciscon taidemuseon Legion of Honor seinällä.


title: Vertigo – punainen kyynel

text: Loppukohtaus kuvattiin 97 kilometrin päässä San Franciscosta sijaitsevalla historiallisella San Juan Bautistan lähetysasemalla. Aseman vanha torni jouduttiin lavastamaan studiolle ja liitettiin trikkikuvana filmille, koska torni oli purettu pois sen jälkeen, kun Hitchcockin ulkotuotantoryhmä oli käynyt katsomassa paikkaa.


title: Vertigo – punainen kyynel

text: Elokuva tunnetaan "Dolly Zoom" tekniikan keksijänä. Hitchcock käytti kyseistä zoomaus-tekniikkaa kuvatakseen korkeanpaikankammoa, jota James Stewartin hahmo tuntee elokuvan alku-, sekä tornikohtauksessa. Tekniikan luoma illuusio toimi niin hyvin, että tekniikkaa on usein kutsuttu "Vertigo Zoomiksi", ja "Hitchcock Zoomiksi".


title: Vertigo – punainen kyynel

text: Elokuvan kameranegatiivit olivat 1990-luvulle tultaessa pahasti rappeutuneet, ja ne restauroitiin perusteellisesti 1996. Restauroinnista vastasivat Robert A. Harris ja James C. Katz. Samalla elokuva siirrettiin 70 millimetrin filmille, joka vastaa alkuperäisen VistaVision-menetelmän kuvakokoa. Alkuperäisen monoääniraita korvattiin DTS-stereoäänellä. Restauroinnin lopputuloksesta on ollut eriäviä mielipiteitä puolesta ja vastaan. Jotkut väittävät, että Hitchcockin alkuperäisen elokuvan värimaailma ja tunnelma ovat muuttuneet uudessa versiossa. Elokuva julkaistiin DVD:llä vuonna 1998, ja alkuperäinen monoääniraita on optiona joillakin DVD-julkaisuilla. Blu-raylla elokuva julkaistiin vuonna 2012 "Alfred Hitchcock: The Masterpiece Collection" -kokoelmassa.


title: Rio

text: Rio voi viitata seuraaviin:


title: Kirjekuori

text: Kirjekuori on paperista tai muusta ohuesta materiaalista valmistettu pakkaus, johon kirje tai jokin muu pieni lähetettävä asia laitetaan postitusta varten. Kirjekuoressa on läppä, jolla kuori suljetaan. Läpässä on yleensä liimapinta, jossa on joko vedellä kostutettavaa liimaa tai tarrakiinnitys.


title: Kirjekuori

text: Suomen postin ohjeiden mukaan kirjekuoren osoitekenttään kirjoitetaan vastaanottajan nimi ja osoitetiedot alla olevaan muotoon (tarpeettomat rivit jätetään pois).


title: Kirjekuori

text: Vasempaan yläkulmaan on suositeltavaa kirjoittaa lähettäjän nimi ja postiosoite. Suomen sisällä kulkevassa postissa maata ei tarvitse mainita. Oikeaan yläkulmaan kiinnitetään postimerkki.


title: Kirjekuori

text: Kirjekuorten koot muodostavat paperiarkkien koot määrittelevässä standardissa oman C-sarjansa. Paperiarkkien A-sarjan tavoin myös kirjekuorten C-sarjassa jokainen koko on puolet edellisestä, esimerkiksi C5 puolet C4:stä. Kirjekuorten koot ovat sen verran suurempia kuin vastaavat A-sarjan paperikoot, että esimerkiksi A4-arkki mahtuu C4-kirjekuoreen taittamatta. Koot ovat seuraavat:


title: Kirjekuori

text: Suomessa kotimaan lähetyksissä kirjeen vähimmäiskoko on 90 × 130 mm ja tavallisen kirjekuoren enimmäiskoko 250 × 400 × 30 mm. Mikäli koko ylittyy, kirje lähetetään maksikirjeenä. Sekä maksikirjeen että kirjeen enimmäispaino on 2 kg. Ulkomaille lähtevissä kirjeissä enimmäiskoko on sama, mutta vähimmäiskoko on 90 × 140 mm.


title: Kirjekuori

text: Perinteinen, käsin tapahtuvaan postitukseen käytetty kuori on "kolmioläppä"- eli "kärkikuori", jonka läppä on kolmion muotoinen. Koneelliseen postitukseen, joka muodostaa ylivoimaisen valtaosan kirjeliikenteestä, soveltuvat "suoraläppäiset" tai "kaarevaläppäiset" kuoret.


title: Kirjekuori

text: Noin puolet käytetyistä kirjekuorista on "ikkunakuoria", joissa kuoren sisään taitetun lomakkeen vasemmassa yläkulmassa olevat vastaanottajan nimi ja osoite näkyvät ikkunan läpi. Näin säästetään postituksessa yksi työvaihe, osoitteen kirjoittaminen kuoreen tai siihen kiinnitettävään osoitetarraan. Ikkunan materiaalina käytettään polystyreeniä tai pergamiinia.


title: Kirjekuori

text: Yksityiseen kirjeenvaihtoon on saatavilla koristeellisia, ylellisiä ja värikkäitä kirjekuoria ja niihin sointuvia kirjepapereita. Tällaiset kirjekuoret on usein tehty läpinäkymättömiksi vuoraamalla ne kuoren päällipaperia tummemmalla, ohuella koristepaperilla. Halvempi tapa estää kirjen sisällön näkyminen valoa vasten kirjekuoren läpi on painaa kirjekuoren sisäpintaan tumma väri tai paljon pieniä yksityiskohtia sisältävä kuvio. Tätä tapaa käytetään myös tietokonetulostetuissa palkkakuorissa.


title: Kirjekuori

text: Arkisessa massapostituksessa yleisimmäksi kirjekuoripaperiksi on vakiintunut valkoinen, tulostukseen ja kopiointiin käytettävää toimistopaperia muistuttava paperilaatu. Se on syrjäyttänyt 1900-luvulla yleisimmin käytetyn, toiselta puoleltaan kiillotetun ruskean voimapaperin, jonka markkinaosuus on kirjekuoressa enää muutamia prosentteja.


title: Kosminen perhe

text: Kosminen perhe on vuonna 2003 perustettu suomenkielinen reggaeorkesteri pääkaupunkiseudulta. Yhtyeen musiikillisina vaikutteina ovat olleet 70-luvun roots ja dub, sekä 80-luvun alun dancehall. Kosmiseen perheeseen kuuluu yhteensä kymmenen jäsentä (2006).


title: João Gaetti

text: João Gabriel Filogônio Gaetti (s. 12. marraskuuta 1978 Piracaia, São Paulo, Brasilia) on brasilialainen jalkapalloilija ja futsalpelaaja. Jalkapallossa hän edustaa Kolmosessa pelaavaa Toejoen Veikkoja.


title: João Gaetti

text: Suomeen Gaetti saapui ensimmäistä kertaa keväällä 2003 Veikkausliigassa pelanneen FC Jazzin testiin. Sopimusta ei kuitenkaan jalkavamman vuoksi syntynyt. Vuoden kuluttua hän palasi Suomeen ja esiintyi AC Oulun joukkueessa jalkapallon Ykkösessä.


title: João Gaetti

text: Gaetti on pelannut jalkapalloa myös useassa muussa suomalaisseurassa toiseksi ja kolmanneksi korkeimmilla sarjatasoilla. Kesällä 2005 hän pelasi näytösottelussa, jossa virolainen JK Tammeka kohtasi Suomessa pelaavista brasilialaispelaajista kootun joukkueen. Ottelussa pelasivat myös Veikkausliigan legendat Rafael ja Piracaia.


title: João Gaetti

text: Futsal-liigaa Gaetti pelasi Porin Palloilijoissa kausina 2007–2012. Vuonna 2008 hän voitti joukkueessa SM-hopeaa ja 2009 SM-pronssia. Vuoden 2009 syksynä hän voitti myös jalkapallon Suomen Cupin Pikkufinaalin FC Jazzissa.


title: João Gaetti

text: João Gaetti on kotoisin São Paulon osavaltiosta ja on Suomessa pelanneiden Luiz Antônion, Piracaian ja Rodrigon tavoin edustanut juniorina C.A. Bragantinoa.


title: Nikolai Ivanovitš Kuznetsov

text: Nikolai Ivanovitš Kuznetsov (, 27. heinäkuuta 1911 – 9. maaliskuuta 1944) oli tiedustelija ja partisaani toisessa maailmansodassa. Hänelle myönnettiin Neuvostoliiton sankarin arvonimi kuolemansa jälkeen.


title: Nikolai Ivanovitš Kuznetsov

text: Kuznetsov syntyi Zirjankassa Jekaterinburgin kuvernementissa talonpoikaiseen perheeseen. Hän päätti seitsenvuotisen koulun vuonna 1927. Hän jatkoi Tjumenin maatalousoppilaitoksessa agronomilinjalla ja siirtyi sitten Talitsan metsätieteellisessä instituutissa. Siellä hän alkoi itsekseen opiskella saksan kieltä. Hän osoittautui kielelisesti lahjakkaaksi ja opetteli myös esperantoa, puolaa, komia ja ukrainaa.


title: Nikolai Ivanovitš Kuznetsov

text: Kuznetsov värvättiin valtion turvallisuuspalvelun salaiseksi agentiksi. Vuodesta 1938 hän toimi NKVD:n palveluksessa Moskovassa, ja seuraavana vuonna hän suoritti toimeksiantoja eri Euroopan maissa. Vuodesta 1942 hänet kutsuttiin majuri Dmitri Medvedevin johtamiin erikoisjoukkoihin nimeltä Pobediteli (Победители) eli Voittajat. Täällä hän osoitti poikkeuksellista kekseliäisyyttä.


title: Nikolai Ivanovitš Kuznetsov

text: Miehitetyssä Rovnon kaupungissa Kuznetsov toimi tiedustelutehtävissä esiintyen saksalaisena upseerina peitenimellä Paul Siebert. Hän johti tiedusteluryhmiä, oli pysyvässä yhteydessä Wehrmachtin erikoisjoukkojen kanssa ja välitti miehitysvallan korkeimman virkamiesjohdon tietoja partisaaniosastoille. Hän sai selville saksalaisten aikeen hyökätä Kurskiin ja aikeen murhauttaa Stalin, Churchill ja Roosevelt Teheranissa. Komennuskunnan käskystä hänen likvidoimikseen tulivat Ukrainan korkeimman oikeuden tuomari Funck, Ukrainan valtakunnankomissariaatin pääneuvonantaja Hell ja sihteerinsä Winter sekä Galitsian varakuvernööri Bauer. Hän kavalsi komentajakenraali von Illgenin rankaisujoukot sekä suoritti tihutöitä.


title: Nikolai Ivanovitš Kuznetsov

text: Maaliskuussa 1944 Kuznetsov kaatui taistelussa Ukrainan nationalisteja vastaan Brodissa Lvivin lähellä.


title: Nikolai Ivanovitš Kuznetsov

text: Teodor Gladkovin historiikki venäjäksi


title: Merttelän koulu

text: Merttelän koulu on toinen Ruskon kunnan kahdesta ala-asteesta. Kunnan toinen ala-aste on Kirkonkylän koulu. Merttelän koulu sijaitsee Merttelän kylässä.


title: Merttelän koulu

text: Merttelän koulu on perustettu 1920-luvulla. Alkuperäinen koulurakennus sijaitsee muutaman sadan metrin päässä nykyisestä.


title: Merttelän koulu

text: Koulurakennus uudistettiin viimeksi vuonna 2002, jolloin se sai mm. uuden englanninluokan, atk-luokan, opettajainhuoneen ja liikuntasalin, jonka katonrajassa on katsojaparveke. Vanha liikuntasali muutettiin teknisen työn luokaksi. Ruokasalia koulussa ei ole, vaan oppilaat ruokailevat omissa luokissaan.


title: Brittiläinen XXX armeijakunta

text: Brittiläinen XXX armeijakunta oli Britannian armeijan yhtymä toisessa maailmansodassa. Se osallistui Pohjois-Afrikan taisteluihin osana 8. armeijaa ja Normandian maihinnousuun Luoteis-Eurooppaan osana 2. armeijaa sekä Operaatio Market Gardeniin, jossa sitä komensi kenraaliluutnantti Brian Horrocks.


title: Brittiläinen XXX armeijakunta

text: Yhtymä perustettiin Pohjois-Afrikassa koottaessa panssarijoukkoja Tobrukin saarron purkamiseksi operaatio Crusaderissa. Se kärsi taisteluissa suuria tappioita, mutta lopulta akselivaltojen joukot saatiin työnnettyä El Agheilaan. Vuonna 1942 Erwin Rommelin aloitettua vastahyökkäyksen brittijoukot työnnettiin takaisin Gazalaan Tobrukin länsipuolelle.


title: Maunun koulu

text: Maunun koulu on noin 306 oppilaan peruskoulu, joka sijaitsee Ruskon kunnassa, Varsinais-Suomessa. Koulu käsittää luokka-asteet 7—9. Maunun koulu on perustettu 1990-luvun alussa, aluksi nimenä oli Ruskon-Vahdon yläaste. Koulun nykyinen nimi viittaa keskiajalla eläneeseen piispaan Maunu I:een, joka oli Ruskolta kotoisin.


title: Maunun koulu

text:
Koulun liikuntatunnit sijoittuvat Ruskon maastoon, Merttelän koulu pururadalle, maunun koulun takana olevalle noin 400 metrin pituiselle juoksuradalle ja tekonurmelle. Pääosin talvisin urheillaan Ruskotalon sisätiloissa, joihin lukeutuu varastollinen urheilusali, parkettisali sekä erilaisia lihasharjoituksia tarjoava sali, kun ala-asteen kenttä on talvisin jäädytetty, pääsevät oppilaat luistelemaan.
Maunun koulun pihapiiriin on vuonna 2017 lisätty kiipeilyteline, puinen jalkapallokaukalo, keinu sekä kaksi koripallokenttää.


title: Maunun koulu

text: Vuoden 2017 lopulla koulun seinään lisättiin metalliset kirjaimet ”maunun koulu”.


title: Leo G. Carroll

text: Leo G. Carroll (25. lokakuuta 1892 – 16. lokakuuta 1972) oli englantilainen näyttelijä, joka tunnetaan parhaiten rooleistaan useissa Alfred Hitchcockin elokuvissa.


title: Neitsyt Marian syntymän kirkko (Käkisalmi)

text: Käkisalmen Neitsyt Marian syntymän kirkko (myös Käkisalmen ortodoksinen kirkko) oli entisen Käkisalmen ortodoksisen seurakunnan pääkirkko Käkisalmessa luovutetussa Karjalassa. Kirkko oli pyhitetty Neitsyt Marian syntymän muistolle. Nykyisin kirkko on jälleen toiminnassa Konevitsan luostarin alaisuudessa.


text: Neitsyt Marian syntymän kirkko valmistui vuonna 1847. Se rakennettiin Pyhän Synodin varoilla ja sen suunnitteli sveitsiläissyntyinen pietarilaisarkkitehti Davide Visconti. Kirkko rakennettiin tiilestä ja rapattiin sekä ulkoa että sisältä. Kirkon pinta-ala on 264 m². Kirkon pääsisäänkäynti on kellotornin alaosassa. Kirkkosalin keskellä on suuri kupoli. Kirkkoa korjattiin vuonna 1898 ja vuosina 1933-1936.


text: Kirkon ikonostaasin arvokkaimmat ikonit olivat Kaikkein pyhimmän Jumalan Synnyttäjän ylistys-ikoni ja pyhän Nikolaoksen ikoni. Kirkonkelloja oli yhteensä kahdeksan, joista vanhin oli vuodelta 1649.


text: Kirkko ei kärsinyt tuhoja talvisodan ilmapommituksissa. Sodan päätyttyä se oli kuitenkin luovutettava Neuvostoliitolle. Venäläiset käyttivät kirkkoa sodan jälkeen muun muassa vaatevarastona ja tallina. Suomalaiset valtasivat Käkisalmen takaisin jatkosodan alussa 1941. Venäläiset sytyttivät kaupungin palamaan perääntyessään. Vaikka kaupungista tuhoutui noin 90 %, säästyi Neitsyt Marian syntymän kirkko tuholta. Jatkosodan aikana kirkko saatiin vähäisillä korjauksilla takaisin kirkolliseen käyttöön. Vuonna 1944 kirkko oli taas jätettävä venäläisille. Osa kirkon esineistöstä saatiin pelastettua evakuointien yhteydessä.


text: Jatkosodan jälkeen kirkosta ei juuri huolehdittu ja se kävi huonokuntoiseksi. Neuvostoliiton hajottua on kirkkoa korjattu ja nykyisin se on jälleen toimiva kirkko Konevitsan luostarin alaisuudessa.


text: Käkisalmen ortodoksinen seurakunta on ikivanha, eikä sen ensimmäisistä kirkoista ole tietoja. Vuonna 1500 mainitaan kaupungissa olleen kolme ortodoksista kirkkoa ja kolme luostaria kirkkoineen. Vuonna 1681 rakennettu Käkisalmen luterilainen kirkko muutettiin ortodoksiseksi vuonna 1710. Tämä kirkko purettiin vuonna 1898.


title: Marc Overmars

text: Marc Overmars (s. 29. maaliskuuta 1973 Emstissä, Alankomaissa) on alankomaalainen entinen jalkapalloilija. Useimmiten hän pelasi vasemmalla laidalla.


title: Marc Overmars

text: Overmars aloitti uransa vuonna 1979 SV Epessä ennen siirtymistään vuonna 1987 Go Ahead Eaglesiin, josta Willem II osti hänet 200 000 punnalla. Kaudella 1991/1992 hän siirtyi Ajaxin riveihin. Ensimmäisen maaottelunsa hän pelasi vuonna 1993. Ajaxissa Louis van Gaalin valmentajakaudella Overmars lopulta tekikin läpimurron kansainväliselle huipulle ja voitti Alankomaiden mestaruuden vuosina 1994, 1995 ja 1996 sekä Mestarien liigan vuonna 1995. Vuonna 1996 hän toipui polvivammasta ja siirtyi vuonna 1997 lontoolaiseen Arsenaliin, missä pelasi yhdessä maanmiehensä Dennis Bergkampin kanssa ja voitti vuonna 1998 sekä Valioliigan mestaruuden että FA Cupin. Vuonna 2000 hän siirtyi van Gaalin valmentamaan FC Barcelonaan 39,6 miljoonalla eurolla.


title: Marc Overmars

text: Maajoukkueessa Overmars pelasi 87 ottelua, joissa teki 27 maalia. Hänen viimeinen maaottelunsa oli välierätappio Portugalia vastaan 2004 EM-kisoissa. Saman vuoden heinäkuussa hän ilmoitti lopettavansa uransa polvivammojensa takia. Elokuussa 2008 hän teki paluun kentälle Go Ahead Eaglesin paidassa. Kauden 2008-2009 jälkeen Overmars kuitenkin ilmoitti lopettavansa uransa.


title: Seán Lemass

text: Seán Francis Lemass (15. heinäkuuta 1899 Dublin, Irlanti – 11. toukokuuta 1971 Dublin, Irlanti) oli irlantilainen poliitikko Fianna Fáil -puolueesta. Lemass oli Irlannin pääministeriä vastaavana taoiseachina vuodesta 1959 vuoteen 1966.


title: Seán Lemass

text: Yhdessä valtiovarainministeri Whitakerin kanssa Lemass johti Irlannin politiikkaa avoimempaan suuntaan, ruokkien talouskasvua ulkomaalaisilla sijoituksilla ja ulkomaankaupalla. Suhteet EEC:n kanssa lähenivät. Lemassin hallitus normalisoi suhteensa Pohjois-Irlannin unionistien kanssa vuoden 1965 historiallisissa neuvotteluissa.


title: Vaalimaa

text: Vaalimaa on kylä Virolahdella Venäjän rajalla.


title: Vaalimaa

text: Vaalimaan raja-asema on Suomen vilkkaimmin liikennöity rajanylityspaikka Venäjälle mentäessä. Tulli- ja raja-aseman kautta tapahtuu vuosittain yli kolmemiljoonaa (3 000 000) rajanylitystä.


title: Vaalimaa

text: Vaalimaan kautta kulkee Venäjälle jatkuva E18-tie. Suomen puolella tie on samalla valtatie 7.


title: Irlannin vaakuna

text:
Irlannin tasavallan vaakuna, ns. "Brian Borun harppu" tai "Trinity Collegen harppu" on Irlannin virallinen vaakuna. Symboli valittiin Irlannin vaakunaksi Irlannin vapaavaltion aikana ja on tullut sittemmin symbolisoimaan myös Irlannin tasavaltaa.
Harppua on käytetty Irlannin symbolina jo 1200-luvulta lähtien ja vuonna 1536 sitä käytettiin kuningas Henry XIII:n kolikoissa. Nykyäänkin se on käytössä Irlannin eurokolikoiden kansallisella puolella.


title: Kaikkien pyhien kirkko (Käkisalmi)

text: Käkisalmen kaikkien pyhien kirkko (myös Käkisalmen ortodoksinen hautausmaakirkko) oli entisen Käkisalmen ortodoksisen seurakunnan hautausmaakirkko Käkisalmessa luovutetussa Karjalassa. Kirkko oli pyhitetty kaikkien pyhien muistolle. Nykyisin kirkko on jälleen toiminnassa Valamon luostarin alaisuudessa.


title: Kaikkien pyhien kirkko (Käkisalmi)

text: Käkisalmen hautausmaan kirkko valmistui 1894 ja sen rakentamisen rahoitti käkisalmelaisen kauppiaan tytär Jevdokina Andrejeff. Kirkon suunnitteli arkkitehti Jac. Ahrenberg. Punatiilestä rakennetun kirkon pinta-ala on 392 km². Kirkon torni on kapea ja korkea.


title: Kaikkien pyhien kirkko (Käkisalmi)

text: Kirkko säilyi ehjänä talvisodan ilmapommituksissa. Sodan jälkeen se luovutettiin Neuvostoliitolle. Sodan jälkeen venäläiset käyttivät kirkkoa propagandamateriaalin varastona. Jatkosodan alussa Suomi valloitti Käkisalmen takaisin. Kirkko säilyi venäläisten perääntyessä sytyttämästä tulipalosta, mikä tuhosi lähes koko kaupungin. Jatkosodan aikana kirkko oli taas kirkollisessa käytössä. Vuonna 1944 se oli kuitenkin jätettävä Neuvostoliitolle.


title: Kaikkien pyhien kirkko (Käkisalmi)

text: Sodan jälkeen venäläiset pitivät kirkkoa kaasupullojen varastona. Kaasupullojen aiheuttamassa räjähdyksessä 1980-luvulla kirkon katto romahti ja muutkin kirkon osat kärsivät vaurioita. Vaurioitunut rakennus luovutettiin Venäjän ortodoksiselle kirkolle vuonna 1989. Tämän jälkeen kirkkoa on korjattu muun muassa Suomen Ortodoksisten Nuorten Liiton pitämällä työleirillä. Nykyisin kirkko on jälleen toiminnassa Valamon luostarin alaisuudessa.